               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.9.2017
            COM(2017) 486 final
            2017/0223(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη σύναψη πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Βάσει των σχετικών διαπραγματευτικών οδηγιών
                     1
                  , η Επιτροπή διεξήγαγε διαπραγματεύσεις με την κυβέρνηση του Μαυρίκιου με σκοπό τη σύναψη νέου πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου
                     2
                  . Μετά το πέρας των διαπραγματεύσεων, στις 26 Απριλίου 2017 μονογραφήθηκε νέο πρωτόκολλο. Το πρωτόκολλο καλύπτει περίοδο τεσσάρων ετών από την ημερομηνία έναρξης της προσωρινής του εφαρμογής, ήτοι από την ημερομηνία της υπογραφής του, όπως αναφέρεται στο άρθρο 15.

                  Κύριος στόχος του νέου πρωτοκόλλου είναι η παροχή αλιευτικών δυνατοτήτων για τα ενωσιακά σκάφη στα ύδατα του Μαυρίκιου, με βάση τις βέλτιστες διαθέσιμες επιστημονικές γνωμοδοτήσεις και λαμβάνοντας υπόψη τις συστάσεις της Επιτροπής Τόνου Ινδικού Ωκεανού (IOTC), κατά περίπτωση εντός των ορίων του διαθέσιμου πλεονάσματος. Η Επιτροπή στήριξε εν μέρει τη θέση της στα αποτελέσματα αξιολόγησης του προηγούμενου πρωτοκόλλου (2014-2017) και σε αξιολόγηση προοπτικών σχετικά με το ενδεχόμενο σύναψης νέου πρωτοκόλλου. Και οι δύο αξιολογήσεις πραγματοποιήθηκαν από εξωτερικούς εμπειρογνώμονες. Το πρωτόκολλο θα επιτρέψει επίσης στην Ευρωπαϊκή Ένωση και στη Δημοκρατία του Μαυρίκιου να συνεργαστούν πιο στενά με σκοπό την προώθηση βιώσιμης αλιευτικής πολιτικής, της υπεύθυνης εκμετάλλευσης των αλιευτικών πόρων στα ύδατα του Μαυρίκιου και των προσπαθειών του Μαυρίκιου για την ανάπτυξη της βιώσιμης ωκεάνιας οικονομίας, προς το συμφέρον και των δύο μερών.

                  Το πρωτόκολλο προβλέπει αλιευτικές δυνατότητες στις εξής κατηγορίες:

                  –
                        40 θυνναλιευτικά γρι-γρι·

                  –
                        45 παραγαδιάρικα επιφανείας.

               •Συνοχή με τις ισχύουσες διατάξεις στον τομέα πολιτικής

                  Το νέο πρωτόκολλο θα παρέχει ένα πλαίσιο για τα ενωσιακά σκάφη που αλιεύουν στα ύδατα του Μαυρίκιου και για την ενίσχυση της σχέσης συνεργασίας μεταξύ της Ένωσης και του Μαυρίκιου, με βάση τις προτεραιότητες της μεταρρυθμισμένης κοινής αλιευτικής πολιτικής και της εξωτερικής της διάστασης. Στόχος είναι η σύναψη μιας στρατηγικής εταιρικής σχέσης με τη χώρα αυτή.

                  Ως εκ τούτου, η Επιτροπή προτείνει την έγκριση, από το Συμβούλιο, της υπογραφής και της προσωρινής εφαρμογής του νέου πρωτοκόλλου.

               •Συνοχή με άλλες πολιτικές της Ένωσης

                  Η πρόταση συνάδει με την εξωτερική δράση της Ευρωπαϊκής Ένωσης έναντι των χωρών της Αφρικής, της Καραϊβικής και του Ειρηνικού (ΑΚΕ).

               2.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

                  Διεξήχθησαν διαβουλεύσεις με τα ενδιαφερόμενα μέρη κατά τη διάρκεια της εκ των υστέρων και της εκ των προτέρων αξιολόγησης, όσον αφορά το ενδεχόμενο σύναψης νέου πρωτοκόλλου μεταξύ της Ευρωπαϊκής Ένωσης και της Δημοκρατίας του Μαυρίκιου. Διεξήχθησαν επίσης διαβουλεύσεις με εμπειρογνώμονες των κρατών μελών και του κλάδου στο πλαίσιο τεχνικών συνεδριάσεων. Από τις εν λόγω διαβουλεύσεις προέκυψε ότι θα ήταν επωφελές για την Ευρωπαϊκή Ένωση και τη Δημοκρατία του Μαυρίκιου να συνάψουν νέο πρωτόκολλο της συμφωνίας αλιευτικής σύμπραξης.

               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η ετήσια χρηματική αντιπαροχή ύψους 575 000 EUR βασίζεται στα εξής:

                  α) βάρος αναφοράς 4 000 τόνων, για το οποίο έχει οριστεί ένα συνδεδεμένο με την πρόσβαση ετήσιο ποσό ύψους 220 000 EUR·

                  β) στήριξη της ανάπτυξης της τομεακής πολιτικής αλιείας της Δημοκρατίας του Μαυρίκιου, ύψους 220 000 EUR ετησίως· και

                  γ) στήριξη της ανάπτυξης στον τομέα της ωκεάνιας οικονομίας, ύψους 135 000 EUR ετησίως.

                  Η εν λόγω στήριξη ανταποκρίνεται στους στόχους της εθνικής πολιτικής για την αλιεία, τη θαλάσσια πολιτική και την ωκεάνια οικονομία και ιδίως στις ανάγκες του Μαυρικίου όσον αφορά: την επιστημονική έρευνα· την αλιεία μικρής κλίμακας· την παρακολούθηση, τον έλεγχο και την επιτήρηση της αλιείας· και την καταπολέμηση της παράνομης αλιείας.

               2017/0223 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη σύναψη πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 6 δεύτερο εδάφιο στοιχείο α) και το άρθρο 218 παράγραφος 7,

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη την έγκριση του Ευρωπαϊκού Κοινοβουλίου
                  3
               ,

               Εκτιμώντας τα ακόλουθα:

               (1)Στις 28 Ιανουαρίου 2014 το Συμβούλιο εξέδωσε την απόφαση 2014/146/EΕ του Συμβουλίου
                  4
                σχετικά με τη σύναψη συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου (εφεξής η «Συμφωνία»).

               (2)Το πρώτο πρωτόκολλο της συμφωνίας, τριετούς ισχύος, καθόριζε τις αλιευτικές δυνατότητες για τα ενωσιακά σκάφη στην αλιευτική ζώνη υπό την κυριαρχία ή τη δικαιοδοσία του Μαυρίκιου και τη χρηματική αντιπαροχή που χορηγείται από την Ένωση.  Η περίοδος εφαρμογής του εν λόγω πρωτοκόλλου έληξε στις 27 Ιανουαρίου 2017.

               (3)Σύμφωνα με την απόφαση 2017/…/EΕ του Συμβουλίου
                  5
               , νέο πρωτόκολλο που καθορίζει τις αλιευτικές δυνατότητες και τη χρηματική αντιπαροχή που προβλέπει η συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου (εφεξής «το Πρωτόκολλο») υπεγράφη στις [please insert the date] με την επιφύλαξη της σύναψής του σε μεταγενέστερη ημερομηνία.

               (4)Το πρωτόκολλο εφαρμόζεται σε προσωρινή βάση από την ημερομηνία της υπογραφής του.

               (5)Στόχος του πρωτοκόλλου είναι να επιτρέψει στην Ευρωπαϊκή Ένωση και στη Δημοκρατία του Μαυρίκιου να συνεργαστούν στενότερα με σκοπό την προώθηση βιώσιμης αλιευτικής πολιτικής, υπεύθυνης εκμετάλλευσης των αλιευτικών πόρων στα ύδατα του Μαυρίκιου και των προσπαθειών του Μαυρίκιου για την ανάπτυξη της βιώσιμης ωκεάνιας οικονομίας.

               (6)Το πρωτόκολλο θα πρέπει να εγκριθεί εξ ονόματος της Ευρωπαϊκής Ένωσης,

               (7)Το άρθρο 9 της συμφωνίας προβλέπει τη σύσταση μεικτής επιτροπής αρμόδιας για την παρακολούθηση της εφαρμογής της συμφωνίας. Περαιτέρω, σύμφωνα με τα άρθρα 5, 6 παράγραφος 2, 7 και 8 του πρωτοκόλλου, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Ευρωπαϊκή Επιτροπή θα πρέπει να εξουσιοδοτηθεί, με την επιφύλαξη ειδικών όρων, να τις εγκρίνει βάσει απλουστευμένης διαδικασίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου εγκρίνεται εξ ονόματος της Ένωσης.

               Το κείμενο του πρωτοκόλλου επισυνάπτεται ως παράρτημα Ι στην παρούσα απόφαση.

               Άρθρο 2

               Ο Πρόεδρος του Συμβουλίου ορίζει το πρόσωπο (ή τα πρόσωπα) που είναι αρμόδιο(-α) να προβεί(-ούν), εξ ονόματος της Ένωσης, στις κοινοποιήσεις που προβλέπονται στο άρθρο 16 του πρωτοκόλλου, προκειμένου να εκφραστεί η συναίνεση της Ένωσης να δεσμευθεί από το πρωτόκολλο.

               Άρθρο 3

               Με την επιφύλαξη των διατάξεων και όρων που παρατίθενται στο παράρτημα ΙΙ της παρούσας απόφασης, ανατίθεται στην Επιτροπή η εξουσία να εγκρίνει, εξ ονόματος της Ένωσης, τροποποιήσεις του πρωτοκόλλου που εγκρίνει η μεικτή επιτροπή η οποία έχει συσταθεί βάσει του άρθρου 9 της συμφωνίας.

               Άρθρο 4

               Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης
                  6
               .

               Βρυξέλλες,

                     Για το Συμβούλιο

                     Ο Πρόεδρος

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

                  1.1.
                     Τίτλος της πρότασης/πρωτοβουλίας

                  1.2.
                     Σχετικοί τομείς πολιτικής στη δομή ΔΒΔ/ΠΒΔ

                  1.3.
                     Χαρακτήρας της πρότασης/πρωτοβουλίας

                  1.4.
                     Στόχος(-οι)

                  1.5.
                     Αιτιολόγηση της πρότασης/πρωτοβουλίας

                  1.6.
                     Διάρκεια και δημοσιονομικές επιπτώσεις

                  1.7.
                     Προβλεπόμενος(-οι) τρόπος(-οι) διαχείρισης

               2.ΜΕΤΡΑ ΔΙΑΧΕΙΡΙΣΗΣ

                  2.1.
                     Διατάξεις στον τομέα της παρακολούθησης και της υποβολής εκθέσεων

                  2.2.
                     Σύστημα διαχείρισης και ελέγχου

                  2.3.
                     Μέτρα για την πρόληψη περιπτώσεων απάτης και παρατυπίας

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

                  3.1.
                     Τομέας(είς) του πολυετούς δημοσιονομικού πλαισίου και γραμμή(ές) δαπανών του προϋπολογισμού που επηρεάζονται

                  3.2.
                     Εκτιμώμενες επιπτώσεις στις δαπάνες

                  3.2.1.
                     Συνοπτική παρουσίαση των εκτιμώμενων επιπτώσεων στις δαπάνες:

                  3.2.2.
                     Εκτιμώμενες επιπτώσεις στις επιχειρησιακές πιστώσεις

                  3.2.3.
                     Εκτιμώμενες επιπτώσεις στις πιστώσεις διοικητικού χαρακτήρα

                  3.2.4.
                     Συμβατότητα με το ισχύον πολυετές δημοσιονομικό πλαίσιο

                  3.2.5.
                     Συμμετοχή τρίτων μερών στη χρηματοδότηση

                  3.3.
                     Εκτιμώμενες επιπτώσεις στα έσοδα

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Τίτλος της πρότασης/πρωτοβουλίας

                  Πρόταση απόφασης του Συμβουλίου για τη σύναψη πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου

               1.2.Σχετικοί τομείς πολιτικής στη δομή ΔΒΔ/ΠΒΔ
                  7

                  11. – Θαλάσσιες υποθέσεις και αλιεία

                  11.03 – Υποχρεωτικές εισφορές στις περιφερειακές οργανώσεις διαχείρισης αλιείας (ΠΟΔΑ) και άλλες διεθνείς οργανώσεις και συμφωνίες βιώσιμης αλιείας (ΣΒΑ).

               1.3.Χαρακτήρας της πρότασης/πρωτοβουλίας

               ☑ Η πρόταση/πρωτοβουλία αφορά νέα δράση

               ◻ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση
                  8

               ◻ Η πρόταση/πρωτοβουλία αφοράτην παράταση υφιστάμενης δράσης

               ◻ Η πρόταση/πρωτοβουλία αφοράδράση προσανατολισμένη σε νέα δράση

               1.4.Στόχος(-οι)

               1.4.1.Ο (Οι) πολυετής(-είς) στρατηγικός(-οί) στόχος(-οι) της Επιτροπής τον(τους) οποίο(-ους) αφορά η πρόταση/πρωτοβουλία

                  Η διαπραγμάτευση και η σύναψη συμφωνιών σύμπραξης στον τομέα της βιώσιμης αλιείας (ΣΣΒΑ) με τρίτες χώρες ανταποκρίνονται στον γενικό στόχο της εξασφάλισης πρόσβασης στα αλιευτικά σκάφη της ΕΕ στις αλιευτικές ζώνες τρίτων χωρών και της δημιουργίας σύμπραξης με τις εν λόγω χώρες με σκοπό την ενίσχυση της βιώσιμης εκμετάλλευσης των αλιευτικών πόρων εκτός των υδάτων της ΕΕ.

                  Οι ΣΣΒΑ εξασφαλίζουν επίσης τη συνοχή μεταξύ των αρχών που διέπουν την Κοινή Αλιευτική Πολιτική και των δεσμεύσεων που έχουν αναληφθεί στο πλαίσιο άλλων ευρωπαϊκών πολιτικών (βιώσιμη εκμετάλλευση των πόρων τρίτων χωρών, καταπολέμηση της παράνομης, λαθραίας και άναρχης (ΠΛΑ) αλιείας, ενσωμάτωση των χωρών-εταίρων στην παγκόσμια οικονομία, και καλύτερη πολιτική και οικονομική διαχείριση της αλιείας).

               1.4.2.Ειδικός(οί) στόχος(οι) και δραστηριότητα(ες) ΔΒΔ/ΠΒΔ

                  Ειδικός στόχος:

                  Η συμβολή στη βιώσιμη αλιεία εκτός των υδάτων της Ευρωπαϊκής Ένωσης, η διατήρηση της ευρωπαϊκής παρουσίας σε αλιευτικές δραστηριότητες που διεξάγονται σε απομακρυσμένες περιοχές και η προστασία των συμφερόντων του ευρωπαϊκού αλιευτικού κλάδου και των καταναλωτών μέσω της διαπραγμάτευσης και της σύναψης ΣΣΒΑ με παράκτια κράτη, οι οποίες να συνάδουν με άλλες ευρωπαϊκές πολιτικές.

                  Σχετική(ές) δραστηριότητα(ες) ΔΒΔ/ΠΒΔ

                  Θαλάσσιες υποθέσεις και αλιεία, καθιέρωση ενός πλαισίου διακυβέρνησης για τις αλιευτικές δραστηριότητες που ασκούνται από τα αλιευτικά σκάφη της Ευρωπαϊκής Ένωσης στα ύδατα τρίτων χωρών (ΣΒΑ) (γραμμή του προϋπολογισμού 11.0301).

               1.4.3.Αναμενόμενο(-α) αποτέλεσμα(-τα) και επιπτώσεις

               Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους(τις) στοχοθετημένους(-ες) δικαιούχους/ομάδες.

                  Η σύναψη του πρωτοκόλλου επιτρέπει την καθιέρωση στρατηγικής σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας του Μαυρίκιου. Η σύναψη του πρωτοκόλλου θα συντελέσει στη δημιουργία αλιευτικών δυνατοτήτων για τα σκάφη της Ένωσης στα ύδατα του Μαυρίκιου.

                  Το πρωτόκολλο θα συμβάλει επίσης στην καλύτερη διαχείριση και διατήρηση των αλιευτικών πόρων, μέσω της χρηματοδοτικής στήριξης (τομεακή στήριξη) για την εφαρμογή προγραμμάτων που εγκρίνονται σε εθνικό επίπεδο από τη χώρα-εταίρο, ιδίως όσον αφορά την παρακολούθηση και την καταπολέμηση της παράνομης αλιείας.

                  Τέλος, το Πρωτόκολλο θα συμβάλει στην ωκεάνια οικονομία του Μαυρίκιου, μέσω της προώθησης της γαλάζιας ανάπτυξης και της βιώσιμης εκμετάλλευσης των θαλάσσιων πόρων του.

               1.4.4.Δείκτες αποτελεσμάτων και επιπτώσεων

               Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

                  Ποσοστά χρησιμοποίησης των αλιευτικών δυνατοτήτων (ποσοστό των αδειών αλιείας που χρησιμοποιούνται ετησίως σε σχέση με τη διαθεσιμότητα που προσφέρει το πρωτόκολλο).

                  Συλλογή και ανάλυση των δεδομένων για τα αλιεύματα και για την εμπορική αξία της συμφωνίας.

                  Συμβολή στην απασχόληση και στην προστιθέμενη αξία στην ΕΕ, καθώς και στη σταθεροποίηση της αγοράς της ΕΕ (συγκεντρωτικά, με άλλες συμφωνίες σύμπραξης στον τομέα της βιώσιμης αλιείας).

                  Αριθμός τεχνικών συνεδριάσεων και συνεδριάσεων της μεικτής επιτροπής.

               1.5.Αιτιολόγηση της πρότασης/πρωτοβουλίας

               1.5.1.Βραχυπρόθεσμη ή μακροπρόθεσμη κάλυψη αναγκών

                  Στόχος είναι το νέο πρωτόκολλο να εφαρμοστεί προσωρινά από την ημερομηνία της υπογραφής του, προκειμένου να μην καθυστερήσει η έναρξη των αλιευτικών δραστηριοτήτων.

                  Το νέο πρωτόκολλο θα παρέχει το πλαίσιο για τις αλιευτικές δραστηριότητες του ευρωπαϊκού στόλου στην αλιευτική ζώνη του Μαυρίκιου και θα επιτρέπει στους ευρωπαίους πλοιοκτήτες να υποβάλλουν αιτήσεις χορήγησης αδειών αλιείας για να αλιεύουν στην εν λόγω ζώνη. Επιπλέον, το νέο πρωτόκολλο ενισχύει τη συνεργασία μεταξύ της ΕΕ και της Δημοκρατίας του Μαυρίκιου με σκοπό την προώθηση της ανάπτυξης βιώσιμης αλιευτικής πολιτικής. Προβλέπει, ειδικότερα, την παρακολούθηση των σκαφών με VMS (σύστημα παρακολούθησης σκαφών μέσω δορυφόρου) και, μελλοντικά, την ηλεκτρονική διαβίβαση των δεδομένων σχετικά με τα αλιεύματα. Η τομεακή στήριξη που διατίθεται δυνάμει του πρωτοκόλλου θα συνδράμει τη Δημοκρατία του Μαυρίκιου όσον αφορά την εθνική στρατηγική της στον τομέα της αλιείας, συμπεριλαμβανομένης της καταπολέμησης της ΠΛΑ αλιείας.

               1.5.2.Προστιθέμενη αξία παρέμβασης της ΕΕ

                  Όσον αφορά το παρόν νέο πρωτόκολλο, η μη παρέμβαση της ΕΕ θα αποτελούσε πρόσκομμα στις αλιευτικές δραστηριότητες των σκαφών της ΕΕ, δεδομένου ότι η συμφωνία περιέχει ρήτρα που αποκλείει τις αλιευτικές δραστηριότητες που δεν ασκούνται στο πλαίσιο που καθορίζεται από πρωτόκολλο της συμφωνίας. Το ως άνω πρωτόκολλο προσφέρει επίσης ένα πλαίσιο για ενισχυμένη συνεργασία με την ΕΕ, ιδίως όσον αφορά την καταπολέμηση της παράνομης αλιείας.

               1.5.3.Διδάγματα που αποκομίστηκαν από ανάλογες εμπειρίες του παρελθόντος

                  Η ανάλυση των ιστορικών στοιχείων αλιευμάτων στην αλιευτική ζώνη του Μαυρίκιου και των πρόσφατων στοιχείων αλιευμάτων στο πλαίσιο παρόμοιων πρωτοκόλλων στην περιοχή, καθώς και των αξιολογήσεων και των διαθέσιμων επιστημονικών γνωμοδοτήσεων, οδήγησαν τα μέρη στον καθορισμό βάρους αναφοράς για τον τόνο και τα θυννοειδή στους 4 000 τόνους ετησίως, με αλιευτικές δυνατότητες για 40 γρι-γρι και 45 παραγαδιάρικα επιφανείας. Η τομεακή στήριξη έχει οριστεί σε σχετικά υψηλό επίπεδο, προκειμένου να ληφθούν υπόψη οι απαιτήσεις όσον αφορά την οικοδόμηση της ικανότητας των αλιευτικών αρχών του Μαυρίκιου και οι προτεραιότητες της εθνικής στρατηγικής στον τομέα της αλιείας, καθώς και τα σχέδια για τη στήριξη της ωκεάνιας οικονομίας αυτού του νησιωτικού κράτους.

               1.5.4.Συμβατότητα και ενδεχόμενη συνέργεια με άλλα κατάλληλα μέσα

                  Τα κονδύλια που καταβάλλονται στο πλαίσιο της ΣΑΣ συνιστούν γενικά έσοδα του προϋπολογισμού του Μαυρίκιου. Ωστόσο, προϋπόθεση για τη σύναψη και την παρακολούθηση των ΣΣΒΑ είναι ένα μέρος αυτών των κονδυλίων να διατίθεται για την εφαρμογή δράσεων στο πλαίσιο της τομεακής πολιτικής της χώρας. Οι εν λόγω οικονομικοί πόροι είναι συμβατοί με άλλους πόρους χρηματοδότησης από άλλους διεθνείς χορηγούς για την εκτέλεση έργων και/ή προγραμμάτων σε εθνικό επίπεδο στον τομέα της αλιείας.

               1.6.Διάρκεια και δημοσιονομικές επιπτώσεις

               ☑ Πρόταση/πρωτοβουλία περιορισμένης διάρκειας

               –☑
                     Πρόταση/πρωτοβουλία με ισχύ από το 2017 έως το 2021

               –☑
                     Δημοσιονομικές επιπτώσεις από το 2017 έως το 2021

               ◻ Πρόταση/πρωτοβουλία απεριόριστης διάρκειας

               –Περίοδος σταδιακής εφαρμογής από το [ΕΕΕΕ] μέχρι το [ΕΕΕΕ],

               –και στη συνέχεια πλήρης εφαρμογή.

               1.7.Προβλεπόμενος(-οι) τρόπος(-οι) διαχείρισης
                  9

               ☑ Άμεση διαχείριση από την Επιτροπή

               –☑ από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης·

               –◻
                     από τους εκτελεστικούς οργανισμούς

               ◻ Επιμερισμένη διαχείριση με τα κράτη μέλη

               ◻ Έμμεση διαχείριση με ανάθεση καθηκόντων εκτέλεσης του προϋπολογισμού σε:

               –◻ τρίτες χώρες ή οργανισμούς που αυτές έχουν ορίσει·

               –◻ διεθνείς οργανισμούς και τις οργανώσεις τους (να προσδιοριστούν)·

               –◻την ΕΤΕπ και το Ευρωπαϊκό Ταμείο Επενδύσεων·

               –◻ τους οργανισμούς που αναφέρονται στα άρθρα 208 και 209 του δημοσιονομικού κανονισμού·

               –◻ οργανισμούς δημοσίου δικαίου·

               –◻ οργανισμούς που διέπονται από ιδιωτικό δίκαιο με αποστολή δημόσιας υπηρεσίας στον βαθμό που προσφέρουν επαρκείς οικονομικές εγγυήσεις·

               –◻ οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις·

               –◻ πρόσωπα επιφορτισμένα με την εκτέλεση συγκεκριμένων δράσεων στην ΚΕΠΠΑ δυνάμει του τίτλου V της ΣΕΕ και προσδιορίζονται στην αντίστοιχη βασική πράξη.

               –Αν αναφέρονται περισσότεροι του ενός τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».

               Παρατηρήσεις

               2.ΜΕΤΡΑ ΔΙΑΧΕΙΡΙΣΗΣ

               2.1.Διατάξεις στον τομέα της παρακολούθησης και της υποβολής εκθέσεων

               Να προσδιοριστούν η συχνότητα και οι όροι των διατάξεων αυτών

                  Η Επιτροπή (ΓΔ MARE), σε συνεργασία με τον οικείο ακόλουθο αλιείας, που έχει την έδρα του στην περιοχή, θα παρακολουθεί τακτικά την εφαρμογή του πρωτοκόλλου, όσον αφορά τη χρήση των αλιευτικών δυνατοτήτων από τους φορείς εκμετάλλευσης και τα στοιχεία αλιευμάτων και την τήρηση των προϋποθέσεων για την παροχή τομεακής στήριξης.

                  Η ΣΑΣ προβλέπει τουλάχιστον μία ετήσια συνεδρίαση της μεικτής επιτροπής, κατά τη διάρκεια της οποίας η Επιτροπή και η Δημοκρατία του Μαυρίκιου επανεξετάζουν την εφαρμογή της συμφωνίας και του πρωτοκόλλου και τροποποιούν, εφόσον είναι αναγκαίο, τον προγραμματισμό και, ενδεχομένως, τη χρηματική αντιπαροχή.

               2.2.Σύστημα διαχείρισης και ελέγχου

               2.2.1.Κίνδυνος(-οι) που έχει(-ουν) εντοπιστεί

                  Ο κίνδυνος που έχει εντοπισθεί είναι η υποχρησιμοποίηση ή η καθυστέρηση στη χρησιμοποίηση των κονδυλίων που προορίζονται για τη χρηματοδότηση της τομεακής αλιευτικής πολιτικής.

               2.2.2.Πληροφορίες σχετικά με το σύστημα εσωτερικού ελέγχου που έχει καθοριστεί

                  Προγραμματίζεται εκτενής διάλογος σχετικά με τον προγραμματισμό και την υλοποίηση της τομεακής πολιτικής που προβλέπεται από τη συμφωνία και το πρωτόκολλο. Η από κοινού ανάλυση των αποτελεσμάτων που αναφέρεται στο άρθρο 5 του πρωτοκόλλου αποτελεί επίσης μέρος των εν λόγω μεθόδων ελέγχου.

                  Επιπλέον, η συμφωνία και το πρωτόκολλο προβλέπουν ειδικές ρήτρες για την αναστολή τους, υπό ορισμένες προϋποθέσεις και σε δεδομένες συνθήκες.

               2.2.3.Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου κινδύνου σφάλματος

               2.3.Μέτρα για την πρόληψη περιπτώσεων απάτης και παρατυπίας

               Να προσδιορισθούν τα ισχύοντα ή τα προβλεπόμενα μέτρα πρόληψης και προστασίας.

                  Η Επιτροπή δεσμεύεται να καθιερώσει πολιτικό διάλογο και τακτικές διαβουλεύσεις με τη Δημοκρατία του Μαυρίκιου, ώστε να καταστεί δυνατή η βελτίωση της διαχείρισης της συμφωνίας και του πρωτοκόλλου, και να ενισχυθεί η συμβολή της ΕΕ στη βιώσιμη διαχείριση των πόρων. Κάθε πληρωμή που πραγματοποιεί η Επιτροπή στο πλαίσιο ΣΑΣ υπόκειται στους συνήθεις δημοσιονομικούς και χρηματοοικονομικούς κανόνες και διαδικασίες της Επιτροπής. Συγκεκριμένα, ταυτοποιείται πλήρως ο τραπεζικός λογαριασμός των τρίτων χωρών στον οποίο κατατίθεται το ποσό της χρηματικής αντιπαροχής. Το άρθρο 4 παράγραφος 8 του υπόψη πρωτοκόλλου ορίζει ότι το σύνολο της χρηματικής αντιπαροχής πρέπει να καταβληθεί σε λογαριασμό του Δημόσιου Ταμείου που έχει ανοιχθεί στην Κεντρική Τράπεζα του Μαυρίκιου.

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας(είς) του πολυετούς δημοσιονομικού πλαισίου και γραμμή(ές) δαπανών του προϋπολογισμού που επηρεάζονται

               ·Υφιστάμενες γραμμές του προϋπολογισμού

               Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος της
                        δαπάνης

                        Συμμετοχή

                        Αριθμός
                        [Τομέας………………………...……………]

                        ΔΠ
                           10
                        .

                        χωρών ΕΖΕΣ
                           11

                        υποψηφίων για ένταξη χωρών
                           12

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        2

                        11.03.01

                        Καθιέρωση ενός πλαισίου διακυβέρνησης για τις αλιευτικές δραστηριότητες που ασκούνται από αλιευτικά σκάφη της Ευρωπαϊκής Ένωσης σε ύδατα τρίτων χωρών (ΣΒΑ)

                        ΔΠ/ΜΔΠ

                        ΟΧΙ

                        ΟΧΙ

                        ΟΧΙ

                        ΟΧΙ

               ·Νέες γραμμές του προϋπολογισμού, των οποίων έχει ζητηθεί η δημιουργία

               Σύμφωνα με τη σειρά  των τομέων του πολυετούς δημοσιονομικού πλαισίου και των γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος της
                        δαπάνης

                        Συμμετοχή

                        Αριθμός
                        [Τομέας………………………]

                        ΔΠ/ΜΔΠ

                        χωρών ΕΖΕΣ

                        υποψηφίων για ένταξη χωρών

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        [XX.YY.YY.YY]

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

               3.2.Εκτιμώμενες επιπτώσεις στις δαπάνες

               3.2.1.Συνοπτική παρουσίαση των εκτιμώμενων επιπτώσεων στις δαπάνες:

               Σε εκατ. EUR (με 3 δεκαδικά ψηφία)

                        Τομέας του πολυετούς δημοσιονομικού
                        πλαισίου

                        Αριθμός 2

                        Βιώσιμη ανάπτυξη: φυσικοί πόροι

                        ΓΔ: <MARE>

                        Έτος
                        2017
                           13

                        Έτος
                        2018

                        Έτος
                        2019

                        Έτος
                        2020

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        ΣΥΝΟΛΟ

                        • Επιχειρησιακές πιστώσεις

                        Αριθμός γραμμής του προϋπολογισμού 11.0301

                        Αναλήψεις υποχρεώσεων

                        (1)

                        0,575

                        0,575

                        0,575

                        0,575

                        2,300

                        Πληρωμές

                        (2)

                        0,575

                        0,575

                        0,575

                        0,575

                        2,300

                        Αριθμός γραμμής του προϋπολογισμού

                        Αναλήψεις υποχρεώσεων

                        (1α)

                        Πληρωμές

                        (2α)

                        Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων
                           14

                        Αριθμός γραμμής του προϋπολογισμού

                        (3)

                        ΣΥΝΟΛΟ πιστώσεων
                        για τη ΓΔ MARE

                        Αναλήψεις υποχρεώσεων

                        =1+1α +3

                        0,575

                        0,575

                        0,575

                        0,575

                        2,300

                        Πληρωμές

                        =2+2α

                        +3

                        0,575

                        0,575

                        0,575

                        0,575

                        2,300

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        0,575

                        0,575

                        0,575

                        0,575

                        2,300

                        Πληρωμές

                        (5)

                        0,575

                        0,575

                        0,575

                        0,575

                        2,300

                        • ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        ΣΥΝΟΛΟ πιστώσεων
                        του ΤΟΜΕΑ 2
                           του πολυετούς δημοσιονομικού πλαισίου

                        Αναλήψεις υποχρεώσεων

                        =4+ 6

                        0,575

                        0,575

                        0,575

                        0,575

                        2,300

                        Πληρωμές

                        =5+ 6

                        0,575

                        0,575

                        0,575

                        0,575

                        2,300

               Αν η πρόταση/πρωτοβουλία επηρεάζει περισσότερους του ενός τομείς:

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        Πληρωμές

                        (5)

                        • ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        ΣΥΝΟΛΟ πιστώσεων
                        των ΤΟΜΕΩΝ 1 έως 4
                           του πολυετούς δημοσιονομικού πλαισίου
                        (Ποσό αναφοράς)

                        Αναλήψεις υποχρεώσεων

                        =4+ 6

                        Πληρωμές

                        =5+ 6

                        Τομέας του πολυετούς δημοσιονομικού
                        πλαισίου

                        5

                        «Διοικητικές δαπάνες»

               Σε εκατ. EUR (με 3 δεκαδικά ψηφία)

                        Έτος
                        2017

                        Έτος
                        2018

                        Έτος
                        2019

                        Έτος
                        2020

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        ΣΥΝΟΛΟ

                        ΓΔ: MARE

                        • Ανθρώπινοι πόροι

                        • Άλλες διοικητικές δαπάνες

                        ΣΥΝΟΛΟ ΓΔ MARE

                        Πιστώσεις

                        ΣΥΝΟΛΟ πιστώσεων
                        για τον ΤΟΜΕΑ 5
                           του πολυετούς δημοσιονομικού πλαισίου

                        (Σύνολο πιστώσεων ανάληψης υποχρεώσεων = Σύνολο πληρωμών)

               Σε εκατ. EUR (με 3 δεκαδικά ψηφία)

                        Έτος
                        N
                           15

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        ΣΥΝΟΛΟ

                        ΣΥΝΟΛΟ πιστώσεων
                        των ΤΟΜΕΩΝ 1 έως 5
                           του πολυετούς δημοσιονομικού πλαισίου

                        Αναλήψεις υποχρεώσεων

                        0,798

                        0,798

                        0,798

                        0,848

                        3,242

                        Πληρωμές

                        0,798

                        0,798

                        0,798

                        0,848

                        3,242

               3.2.2.Εκτιμώμενες επιπτώσεις στις επιχειρησιακές πιστώσεις

               –◻
                     Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

               –☑
                     Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

               Πιστώσεις ανάληψης υποχρεώσεων σε εκατ. EUR (με τρία δεκαδικά ψηφία)

                        Να προσδιοριστούν οι στόχοι και τα αποτελέσματα

                        ⇩

                        Έτος
                        2017

                        Έτος
                        2018

                        Έτος
                        2019

                        Έτος
                        2020

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        ΣΥΝΟΛΟ

                        ΑΠΟΤΕΛΕΣΜΑΤΑ (OUTPUTS)

                        Είδος
                           16

                        Μέσο κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Αριθμός

                        Κόστος

                        Συνολικός αριθμός

                        Συνολικό κόστος

                        ΕΙΔΙΚΟΣ ΣΤΟΧΟΣ αριθ. 1
                           17
                        …

                        - πρόσβαση (βάρος αναφοράς 4000xx55

                        Ετήσιο

                        0,220

                        0,220

                        0,220

                        0,220

                        0,220

                        0,880

                        - τομεακό

                        Ετήσιο

                        0,355

                        0,355

                        0,355

                        0,355

                        0,355

                        1,420

                        - Αποτέλεσμα

                        Μερικό σύνολο για τον ειδικό στόχο αριθ. 1

                        0,575

                        0,575

                        0,575

                        0,575

                        2,300

                        ΕΙΔΙΚΟΣ ΣΤΟΧΟΣ αριθ. 2 ...

                        - Αποτέλεσμα

                        Μερικό σύνολο για τον ειδικό στόχο αριθ. 2

                        ΣΥΝΟΛΙΚΟ ΚΟΣΤΟΣ

                        0,575

                        0,575

                        0,575

                        0,575

                        2,300

               3.2.3.Εκτιμώμενες επιπτώσεις στις πιστώσεις διοικητικού χαρακτήρα

               3.2.3.1.Συνοπτική παρουσίαση

               –☑
                     Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

               –◻
                     Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

               Σε εκατ. EUR (με 3 δεκαδικά ψηφία)

                        Έτος
                           18

                        Έτος

                        Έτος

                        Έτος

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        ΣΥΝΟΛΟ

                        ΤΟΜΕΑΣ 5
                        του πολυετούς δημοσιονομικού πλαισίου

                        Ανθρώπινοι πόροι

                        Άλλες διοικητικές δαπάνες

                        Μερικό σύνολο ΤΟΜΕΑ 5
                        του πολυετούς δημοσιονομικού πλαισίου

                        Εκτός του ΤΟΜΕΑ 5
                           19

                        του πολυετούς δημοσιονομικού πλαισίου

                        Ανθρώπινοι πόροι

                        Άλλες δαπάνες
                        διοικητικού χαρακτήρα

                        Μερικό σύνολο
                        Εκτός του ΤΟΜΕΑ 5
                        του πολυετούς δημοσιονομικού πλαισίου

                        ΣΥΝΟΛΟ

                        .

               Οι απαιτούμενες πιστώσεις για ανθρώπινους πόρους και άλλες δαπάνες διοικητικού χαρακτήρα θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί στο εσωτερικό της ΓΔ και οι οποίες θα συμπληρωθούν, κατά περίπτωση, με πρόσθετα κονδύλια που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               3.2.3.2.Εκτιμώμενες ανάγκες σε ανθρώπινους πόρους

               –◻
                     Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων.

               –☑
                     Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

               Εκτίμηση η οποία πρέπει να εκφράζεται σε μονάδες ισοδυνάμων πλήρους απασχόλησης

                        Έτος 2017

                        Έτος 2018

                        Έτος 2019

                        Έτος 2020

                        • Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων)

                        XX 01 01 01 (έδρα και γραφεία αντιπροσωπείας της Επιτροπής)

                        XX 01 01 02 (σε αντιπροσωπεία)

                        XX 01 05 01 (έμμεση έρευνα)

                        10 01 05 01 (άμεση έρευνα)

                        • Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)
                           20

                        XX 01 02 01 (AC, END, INT από το «συνολικό κονδύλιο»)

                        XX 01 02 02 (AC, AL, END, INT και JED στις αντιπροσωπείες)

                        11 01 04 01
                           21

                        - στην έδρα

                        - σε αντιπροσωπείες

                        XX 01 05 02 (AC, END, INT - Έμμεση έρευνα)

                        10 01 05 02 (AC, END, INT - Άμεση έρευνα)

                        Άλλες γραμμές του προϋπολογισμού (να προσδιοριστούν)

                        ΣΥΝΟΛΟ

               XX είναι ο σχετικός τομέας πολιτικής ή ο σχετικός τίτλος του προϋπολογισμού.

               Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης και/ή έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που μπορεί να διατεθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               Περιγραφή των προς εκτέλεση καθηκόντων:

                        Μόνιμοι και έκτακτοι υπάλληλοι

                        Εφαρμογή του πρωτοκόλλου (πληρωμές, πρόσβαση σκαφών της ΕΕ στα ύδατα του Μαυρίκιου, διεκπεραίωση των αδειών αλιείας), προετοιμασία και παρακολούθηση των συνεδριάσεων των μεικτών επιτροπών) προετοιμασία για την ανανέωση του πρωτοκόλλου: εξωτερική αξιολόγηση, νομοθετικές διαδικασίες, διαπραγματεύσεις.

                        Εξωτερικό προσωπικό

                        Εφαρμογή του πρωτοκόλλου: επαφές με τις αρχές του Μαυρίκιου για πρόσβαση των σκαφών της ΕΕ στα ύδατα του Μαυρίκιου, διεκπεραίωση των αδειών αλιείας, προετοιμασία και παρακολούθηση των συνεδριάσεων των μεικτών επιτροπών και, ιδίως, εφαρμογή της τομεακής στήριξης.

               3.2.4.Συμβατότητα με το ισχύον πολυετές δημοσιονομικό πλαίσιο

               –☑
                     Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.

               –◻
                      Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

                  Να εξηγηθεί ο απαιτούμενος αναπρογραμματισμός, με προσδιορισμό των σχετικών γραμμών του προϋπολογισμού και των αντίστοιχων ποσών.

               –◻
                     Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου.

                  Να εξηγηθεί η ανάγκη, με προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών.

               3.2.5.Συμμετοχή τρίτων μερών στη χρηματοδότηση

               –☑Η πρόταση/πρωτοβουλία δεν προβλέπει συγχρηματοδότηση από τρίτα μέρη.

               –(Η πρόταση/πρωτοβουλία προβλέπει τη συγχρηματοδότηση που εκτιμάται παρακάτω:

               Πιστώσεις σε εκατ. EUR (με 3 δεκαδικά ψηφία)

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Σύνολο

                        Να προσδιοριστεί ο φορέας συγχρηματοδότησης

                        ΣΥΝΟΛΟ συγχρηματοδοτούμενων πιστώσεων

               3.3.Εκτιμώμενες επιπτώσεις στα έσοδα

               –☑
                     Η πρόταση/πρωτοβουλία δεν έχει δημοσιονομικές επιπτώσεις στα έσοδα.

               –◻
                     Η πρόταση/πρωτοβουλία έχει τις δημοσιονομικές επιπτώσεις που περιγράφονται κατωτέρω:

               –◻
                     στους ιδίους πόρους

               –◻
                     στα διάφορα έσοδα

               Σε εκατ. EUR (με 3 δεκαδικά ψηφία)

                        Γραμμή εσόδων του προϋπολογισμού:

                        Διαθέσιμες πιστώσεις για το τρέχον οικονομικό έτος

                        Επιπτώσεις της πρότασης/πρωτοβουλίας
                           22

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Άρθρο ………….

               Για τα διάφορα έσοδα «για ειδικό προορισμό», να προσδιοριστεί(-ούν) η(οι) γραμμή(-ές) δαπανών του προϋπολογισμού που επηρεάζονται.

               Να προσδιοριστεί η μέθοδος υπολογισμού των επιπτώσεων στα έσοδα.

                     (1)
                  Εγκρίθηκαν από την 3459η συνεδρίαση του Συμβουλίου Γεωργίας και Αλιείας στις 11.4.2016.

                     (2)
                  ΕΕ L 79 της 18.3.2014, σ. 3.

                     (3)
                  ΕΕ C της , σ. .

                     (4)
                  Απόφαση 2014/146/EΕ του Συμβουλίου, της 28ης Ιανουαρίου 2014, σχετικά με τη σύναψη συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου (ΕΕ L 79 της 18.3.2014, σ. 2)

                     (5)
                  ΕΕ L […}

                     (6)
                  Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα από τη Γενική Γραμματεία του Συμβουλίου.

                     (7)
                  ΔΒΔ: Διαχείριση βάσει δραστηριοτήτων· ΠΒΔ: Προϋπολογισμός βάσει δραστηριοτήτων.

                     (8)
                  Αναφερόμενα στο άρθρο 54 παράγραφος 2 στοιχείο α) ή β) του δημοσιονομικού κανονισμού.

                     (9)
                  Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον δικτυακό τόπο BudgWeb:
                  http://www.cc.cec/budg/man/budgmanag/budgmanag_en.html

                     (10)
                  ΔΠ = Διαχωριζόμενες πιστώσεις/ΜΔΠ = Μη διαχωριζόμενες πιστώσεις.

                     (11)
                  ΕΖΕΣ: Ευρωπαϊκή Ζώνη Ελεύθερων Συναλλαγών.

                     (12)
                  Υποψήφιες χώρες και, εφόσον ισχύει, δυνάμει υποψήφιες για ένταξη χώρες των Δυτικών Βαλκανίων.

                     (13)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (14)
                  Τεχνική και/ή διοικητική βοήθεια και δαπάνες για τη στήριξη της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (15)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (16)
                  Αποτελέσματα θα είναι τα προϊόντα και οι υπηρεσίες που θα παρασχεθούν (παράδειγμα: αριθμός ανταλλαγών σπουδαστών που θα χρηματοδοτηθούν, αριθμός χλμ οδών που θα κατασκευαστούν, κ.λπ.)

                     (17)
                  Όπως περιγράφεται στο σημείο 1.4.2. «Ειδικός(οι) στόχος (οι)…».

                     (18)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (19)
                  Τεχνική και/ή διοικητική βοήθεια και δαπάνες για τη στήριξη της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (20)
                  AC = συμβασιούχος υπάλληλος· AL = Τοπικός υπάλληλος END = Αποσπασμένος εθνικός εμπειρογνώμονας· ΠΠ = προσωρινό προσωπικό οργανισμού· JED = Νεαρός εμπειρογνώμονας σε αντιπροσωπεία.

                     (21)
                  Επιμέρους ανώτατο όριο εξωτερικού προσωπικού που καλύπτεται από επιχειρησιακές πιστώσεις (πρώην γραμμές «BA»).

                     (22)
                  Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.9.2017
            COM(2017) 486 final
            ΠΑΡΑΡΤΗΜΑ
            της
            Πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τη σύναψη πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου

               ΠΑΡΑΡΤΗΜΑ I

               ΠΡΩΤΟΚΟΛΛΟ

               για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας του Μαυρίκιου

               Άρθρο 1
               Διάρκεια

                  Το παρόν πρωτόκολλο και το παράρτημά του εφαρμόζονται για περίοδο 4 ετών από την ημερομηνία της προσωρινής εφαρμογής τους.

               Άρθρο 2
               Αρχές

               1.
                     Όπως προβλέπεται σύμφωνα με το άρθρο 6 της συμφωνίας αλιευτικής σύμπραξης, τα σκάφη που φέρουν τη σημαία κράτους μέλους της Ευρωπαϊκής Ένωσης, εφεξής ενωσιακά σκάφη, μπορούν να ασκούν αλιευτικές δραστηριότητες στα ύδατα του Μαυρίκιου μόνον εφόσον κατέχουν άδεια αλιείας που έχει εκδοθεί στο πλαίσιο του παρόντος πρωτοκόλλου σύμφωνα με το κεφάλαιο ΙΙ του παραρτήματός του.

               2.
                     Με σκοπό τη συνεχή ανάπτυξη υπεύθυνης και βιώσιμης αλιείας, τα μέρη συμφωνούν να συνεργάζονται για την καταπολέμηση της παράνομης, λαθραίας και άναρχης αλιείας.

               3.
                     Με το παρόν τα μέρη αναλαμβάνουν να προωθήσουν την υπεύθυνη αλιεία στα ύδατα του Μαυρίκιου βάσει της αρχής της μη εισαγωγής διακρίσεων μεταξύ των διαφόρων στόλων που αλιεύουν στα ύδατα του Μαυρίκιου. Ο Μαυρίκιος αναλαμβάνει την υποχρέωση να εφαρμόζει τα ίδια τεχνικά μέτρα και μέτρα διατήρησης για όλους τους επαγγελματικούς στόλους που αλιεύουν στα ύδατά του.

               4.
                     Για λόγους διαφάνειας, οι αρχές του Μαυρίκιου αναλαμβάνουν την υποχρέωση να παρέχουν στην ΕΕ, μέσω της μεικτής επιτροπής που προβλέπεται στο άρθρο 9 της συμφωνίας αλιευτικής σύμπραξης (εφεξής καλούμενη μεικτή επιτροπή), σχετικές πληροφορίες για τις αλιευτικές δραστηριότητες που ασκούνται στα ύδατα του Μαυρίκιου, σύμφωνα με τις απαιτήσεις της Επιτροπής Τόνου Ινδικού Ωκεανού (IOTC).

               5.
                     Τα μέρη δεσμεύονται να εφαρμόζουν την εν λόγω συμφωνία σύμφωνα με το άρθρο 9 της συμφωνίας του Κοτονού σχετικά με τα ουσιώδη στοιχεία όσον αφορά τα ανθρώπινα δικαιώματα, τις δημοκρατικές αρχές και το κράτος δικαίου, καθώς και τα θεμελιώδη στοιχεία όσον αφορά τη χρηστή διακυβέρνηση.

               6.
                     Η ναυτολόγηση ναυτικών σε σκάφη της Ευρωπαϊκής Ένωσης διέπεται από τη Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία, η οποία εφαρμόζεται αυτοδικαίως στις αντίστοιχες συμβάσεις και στους γενικούς όρους απασχόλησης. Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.

               Άρθρο 3
               Αλιευτικές δυνατότητες

               1.
                     Οι αλιευτικές δυνατότητες που χορηγούνται δυνάμει του άρθρου 5 της συμφωνίας αλιευτικής σύμπραξης για τα άκρως μεταναστευτικά είδη (είδη που περιλαμβάνονται στο παράρτημα 1 της σύμβασης των Ηνωμένων Εθνών του 1982 για το δίκαιο της θάλασσας) καθορίζονται ως εξής:

               α)
                     40 σκάφη γρι-γρι· και

               β)
                     45 παραγαδιάρικα επιφανείας.

               2.
                     Ο Μαυρίκιος επιτρέπει σε έως 20 σκάφη υποστήριξης κατά το μέγιστο να συνδράμουν στις δραστηριότητες ενωσιακών αλιευτικών σκαφών τα οποία διαθέτουν άδεια αλιείας στα ύδατα του Μαυρίκιου, εκτός εάν προβλέπεται διαφορετικά από την IOTC.

               3.
                     Οι παράγραφοι 1 και 2 εφαρμόζονται με την επιφύλαξη των διατάξεων των άρθρων 8 και 9 του παρόντος πρωτοκόλλου.

               Άρθρο 4

               Χρηματική αντιπαροχή

               1.
                     Για την περίοδο που αναφέρεται στο άρθρο 1, η συνολική χρηματική αντιπαροχή που αναφέρεται στο άρθρο 7 της συμφωνίας αλιευτικής σύμπραξης καθορίζεται σε 2 300 000 EUR.

               2.
                     Η εν λόγω συνολική χρηματική αντιπαροχή περιλαμβάνει:

               α)
                     ετήσιο ποσό για την πρόσβαση στα ύδατα του Μαυρίκιου ύψους 220 000 EUR, το οποίο ισοδυναμεί με βάρος αναφοράς 4 000 τόνων ετησίως·

               β)
                     ειδικό ποσό ύψους 220 000 EUR ετησίως, το οποίο προορίζεται για τη στήριξη και την υλοποίηση της τομεακής αλιευτικής πολιτικής του Μαυρίκιου. και

               γ)
                     επιπλέον ποσό ύψους 135 000 EUR για τη στήριξη της ανάπτυξης της θαλάσσιας πολιτικής και της ωκεάνιας οικονομίας σύμφωνα με τους στόχους που καθορίζονται στο άρθρο 9 του παρόντος πρωτοκόλλου.

               3.
                     Η παράγραφος 1 εφαρμόζεται με την επιφύλαξη των διατάξεων των άρθρων 5 έως 9 του παρόντος πρωτοκόλλου.

               4.
                     Η Ευρωπαϊκή Ένωση καταβάλλει το ποσό που αναφέρεται στην παράγραφο 2 στοιχείο α) του παρόντος άρθρου το αργότερο 60 ημέρες από την έναρξη της προσωρινής εφαρμογής για το πρώτο έτος και το αργότερο κατά την επέτειο της έναρξης της προσωρινής εφαρμογής του παρόντος πρωτοκόλλου για τα επόμενα έτη.

               5.
                     Εάν η ετήσια ποσότητα αλιευμάτων τόνου από σκάφη της Ευρωπαϊκής Ένωσης στα ύδατα του Μαυρίκιου υπερβαίνει το ετήσιο βάρος αναφοράς που προβλέπεται στην παράγραφο 2 στοιχείο α), το ποσό της ετήσιας χρηματικής αντιπαροχής για δικαιώματα πρόσβασης αυξάνεται κατά 55 EUR ανά πρόσθετο τόνο αλιευμάτων.

               6.
                     Ωστόσο, το συνολικό ετήσιο ποσό που καταβάλλει η Ένωση δεν είναι δυνατόν να υπερβαίνει το διπλάσιο του ποσού που αναφέρεται στην παράγραφο 2 στοιχείο α). Όταν οι ποσότητες που έχουν αλιευτεί από τα σκάφη της Ευρωπαϊκής Ένωσης στα ύδατα του Μαυρίκιου υπερβαίνουν τις ποσότητες που αντιστοιχούν στο διπλάσιο του συνολικού ετήσιου ποσού, το οφειλόμενο ποσό για την ποσότητα που υπερβαίνει το εν λόγω όριο καταβάλλεται το επόμενο έτος.

               7.
                     Η χρήση της χρηματικής αντιπαροχής που προβλέπεται στην παράγραφο 2 στοιχείο α) εναπόκειται στην πλήρη διακριτική ευχέρεια του Μαυρίκιου.

               8.
                     Η χρηματική αντιπαροχή καταβάλλεται σε έναν και μόνο λογαριασμό του Δημοσίου του Μαυρίκιου, ο οποίος έχει ανοιχθεί στην Τράπεζα του Μαυρίκιου. Η χρηματική αντιπαροχή που αναφέρεται στην παράγραφο 2 στοιχεία β) και γ) διατίθεται στην οντότητα του Μαυρίκιου που είναι αρμόδια για την εφαρμογή της αλιευτικής και της θαλάσσιας πολιτικής. Ο αριθμός του λογαριασμού κοινοποιείται από τις αρχές του Μαυρίκιου στην Ευρωπαϊκή Ένωση σε ετήσια βάση.

               9.
                     Οι λεπτομερείς κανόνες εφαρμογής σχετικά με τη χρήση της χρηματικής αντιπαροχής που αναφέρεται στο άρθρο 4 παράγραφος 2 στοιχείο γ) συμφωνούνται κατά την πρώτη συνεδρίαση της μεικτής επιτροπής που διεξάγεται δυνάμει του παρόντος πρωτοκόλλου. Αφορούν, μεταξύ άλλων, τον καθορισμό των δράσεων που αναφέρονται στο άρθρο 9, τους αρμόδιους φορείς, τις αντίστοιχες κατά προσέγγιση πιστώσεις του προϋπολογισμού, τις ρυθμίσεις εκταμίευσης, καθώς και τους μηχανισμούς αναφοράς.

               Άρθρο 5
               Τομεακή στήριξη

               1.
                     Το αργότερο τρεις μήνες από την ημερομηνία έναρξης της προσωρινής εφαρμογής του παρόντος πρωτοκόλλου, η μεικτή επιτροπή εγκρίνει πολυετές τομεακό πρόγραμμα και λεπτομερείς κανόνες εφαρμογής που καλύπτουν ειδικότερα:

               α)
                     το ετήσιο και το πολυετές πρόγραμμα σύμφωνα με τα οποία χρησιμοποιείται το ειδικό ποσό της χρηματικής αντιπαροχής που αναφέρεται στο άρθρο 4 παράγραφος 2 στοιχείο β)·

               β)
                     τους προς επίτευξη στόχους σε ετήσια και πολυετή βάση, ώστε να καταστεί δυνατή εν καιρώ η ανάπτυξη υπεύθυνης και βιώσιμης αλιείας, λαμβανομένων υπόψη των προτεραιοτήτων που διατυπώνει ο Μαυρίκιος στο πλαίσιο της εθνικής αλιευτικής πολιτικής και θαλάσσιας πολιτικής του και άλλων πολιτικών που συνδέονται ή έχουν επίπτωση στην προώθηση της υπεύθυνης και βιώσιμης αλιείας· και

               γ)
                     τα κριτήρια και τις διαδικασίες για την αξιολόγηση των αποτελεσμάτων που επιτυγχάνονται κατ’ έτος.

               2.
                     Κάθε τροποποίηση του ετήσιου ή του πολυετούς τομεακού προγράμματος εγκρίνεται από τη μεικτή επιτροπή.

               3.
                     Κάθε χρόνο, ο Μαυρίκιος υποβάλλει ετήσια έκθεση σχετικά με τις δράσεις που υλοποιήθηκαν και τα αποτελέσματα που επιτεύχθηκαν δυνάμει της τομεακής στήριξης και η εν λόγω έκθεση εξετάζεται από τη μεικτή επιτροπή. Πριν από τη λήξη ισχύος του παρόντος πρωτοκόλλου, ο Μαυρίκιος υποβάλλει έκθεση σχετικά με την υλοποίηση της τομεακής στήριξης καθ’ όλη τη διάρκεια του παρόντος πρωτοκόλλου.

               4.
                     Το ειδικό ποσό της χρηματικής αντιπαροχής που αναφέρεται στο άρθρο 4 παράγραφος 2 στοιχείο β) καταβάλλεται σε δόσεις. Για το πρώτο έτος εφαρμογής του πρωτοκόλλου, η δόση καταβάλλεται με βάση τις ανάγκες που εντοπίζονται στο πλαίσιο του συμφωνηθέντος προγραμματισμού. Για τα επόμενα έτη εφαρμογής, οι δόσεις καταβάλλονται βάσει ανάλυσης των αποτελεσμάτων που έχουν επιτευχθεί κατά την υλοποίηση της τομεακής στήριξης και την εφαρμογή του συμφωνηθέντος ετήσιου προγράμματος.

                  Βάσει των αποτελεσμάτων της εν λόγω ανάλυσης, εάν τα αποτελέσματα που έχουν επιτευχθεί δεν συνάδουν με τον προγραμματισμό ή εάν η δημοσιονομική εκτέλεση κριθεί ανεπαρκής από τη μεικτή επιτροπή, η καταβολή της ειδικής χρηματικής αντιπαροχής που προβλέπεται στο άρθρο 4 παράγραφος 2 στοιχείο β) του παρόντος πρωτοκόλλου ενδέχεται να αναθεωρηθεί ή να ανασταλεί, εν όλω ή εν μέρει.

               5.
                     Η καταβολή της χρηματικής αντιπαροχής συνεχίζεται κατόπιν διαβουλεύσεων και συμφωνίας μεταξύ των μερών όταν αυτό αιτιολογείται με βάση τα αποτελέσματα της υλοποίησης του συμφωνηθέντος προγραμματισμού που αναφέρεται στην παράγραφο 1.

               6.
                     Η ειδική χρηματική αντιπαροχή που προβλέπεται στο άρθρο 4 παράγραφος 2 στοιχείο β) δεν επιτρέπεται να καταβληθεί μετά την παρέλευση έξι (6) μηνών από τη λήξη ισχύος του πρωτοκόλλου. Εάν είναι αναγκαίο, τα μέρη συνεχίζουν να παρακολουθούν την υλοποίηση της τομεακής στήριξης μετά τη λήξη ισχύος του παρόντος πρωτοκόλλου.

               Άρθρο 6
               Επιστημονική συνεργασία για υπεύθυνη αλιεία

               1.
                     Τα μέρη δεσμεύονται να συμμορφώνονται με τα ισχύοντα ψηφίσματα, τις συστάσεις και τα σχετικά μέτρα διαχείρισης που εγκρίνει η Επιτροπή Τόνου Ινδικού Ωκεανού (IOTC) όσον αφορά τη διατήρηση και την υπεύθυνη διαχείριση της αλιείας.

               2.
                     Τα μέρη, βασιζόμενα στις συστάσεις και στα ψηφίσματα που εκδίδονται από την IOTC και στις βέλτιστες διαθέσιμες επιστημονικές γνωμοδοτήσεις και, κατά περίπτωση, στα αποτελέσματα της κοινής επιστημονικής συνεδρίασης που προβλέπεται στο άρθρο 4 της συμφωνίας αλιευτικής σύμπραξης, μπορούν να διαβουλεύονται στο πλαίσιο της μεικτής επιτροπής και, εάν χρειάζεται, να καταλήγουν σε συμφωνία σχετικά με τα μέτρα για τη διασφάλιση της βιώσιμης διαχείρισης των αλιευτικών πόρων του Μαυρίκιου που καλύπτονται από το παρόν πρωτόκολλο όσον αφορά τις δραστηριότητες των ενωσιακών σκαφών.

               Άρθρο 7
               Πειραματική αλιεία και νέες αλιευτικές δυνατότητες

               1.
                     Η μεικτή επιτροπή μπορεί να εξετάζει και να εγκρίνει τη δυνατότητα εξορμήσεων πειραματικής αλιείας στα ύδατα του Μαυρίκιου με σκοπό την εξέταση της τεχνικής σκοπιμότητας και της οικονομικής βιωσιμότητας νέων τύπων αλιείας που δεν προβλέπονται στο άρθρο 3. Για τον σκοπό αυτό, η μεικτή επιτροπή καθορίζει κατά περίπτωση τα είδη, τους όρους, συμπεριλαμβανομένης της συμμετοχής επιστημόνων του Μαυρίκιου σε τέτοιου είδους εξορμήσεις, καθώς και τυχόν άλλες σχετικές παραμέτρους. Η διάρκεια ισχύος της άδειας πειραματικής αλιείας δεν υπερβαίνει τους 6 μήνες.

               2.
                     Λαμβανομένων υπόψη των βέλτιστων διαθέσιμων επιστημονικών γνωμοδοτήσεων και με βάση τα αποτελέσματα των εξορμήσεων πειραματικής αλιείας, εάν η Ευρωπαϊκή Ένωση εκδηλώσει ενδιαφέρον για νέες αλιευτικές δυνατότητες, η μεικτή επιτροπή, κατόπιν έγκρισης, καθορίζει τους όρους που θα ισχύουν για τέτοιου είδους νέες αλιευτικές δραστηριότητες.

               3.
                     Εάν τα μέρη θεωρούν ότι οι πειραματικές εξορμήσεις έχουν αποδώσει θετικά αποτελέσματα, ο Μαυρίκιος μπορεί να κατανείμει αλιευτικές δυνατότητες για τα νέα είδη στον στόλο της Ένωσης έως τη λήξη ισχύος του παρόντος πρωτοκόλλου. Κατά συνέπεια, η χρηματική αντιπαροχή που αναφέρεται στο άρθρο 4 παράγραφος 2 στοιχείο α) του παρόντος πρωτοκόλλου προσαρμόζεται από τη μεικτή επιτροπή. Τα τέλη των πλοιοκτητών και οι σχετικοί όροι που προβλέπονται στο παράρτημα τροποποιούνται αναλόγως.

               Άρθρο 8
               Προσαρμογή των αλιευτικών δυνατοτήτων, του βάρους αναφοράς και των τεχνικών μέτρων βάσει αμοιβαίας συμφωνίας

               1.
                     Η μεικτή επιτροπή μπορεί να επανεξετάζει και να προσαρμόζει τις αλιευτικές δυνατότητες που αναφέρονται στο άρθρο 3, υπό την προϋπόθεση ότι οι συστάσεις και τα ψηφίσματα που εκδίδονται από την IOTC επιβεβαιώνουν ότι μια τέτοιου είδους προσαρμογή θα εξασφαλίσει τη βιώσιμη διαχείριση του τόνου και των θυννοειδών στον Ινδικό Ωκεανό.

               2.
                     Στην περίπτωση αυτή, η χρηματική αντιπαροχή που αναφέρεται στο άρθρο 4 παράγραφος 2 στοιχείο α) προσαρμόζεται αναλογικά και pro rata temporis με απόφαση της μεικτής επιτροπής. Ωστόσο, το συνολικό ετήσιο ποσό που καταβάλλει η Ένωση δεν είναι δυνατόν να υπερβαίνει το διπλάσιο του ποσού που αναφέρεται στο άρθρο 4 παράγραφος 2 στοιχείο α). Η προσαρμογή των αλιευτικών δυνατοτήτων που αναφέρεται στο παρόν άρθρο μπορεί επίσης να βασίζεται στα αποτελέσματα πειραματικής αλιείας ασκούμενης σύμφωνα με το άρθρο 8.

               3.
                     Τρεις μήνες πριν το τέλος του δεύτερου έτους από την έναρξη της προσωρινής εφαρμογής του πρωτοκόλλου, και εφόσον η πραγματική αναφερθείσα ποσότητα αλιευμάτων από σκάφη της ΕΕ στα ύδατα του Μαυρίκιου υπερβαίνει το βάρος αναφοράς, τα μέρη μπορούν να επανεξετάσουν και να προσαρμόσουν το βάρος αναφοράς. Στην ανωτέρω περίπτωση, η χρηματική αντιπαροχή που αναφέρεται στο άρθρο 4 παράγραφος 2 στοιχείο α) μπορεί να προσαρμοστεί για την υπόλοιπη περίοδο εφαρμογής.

               4.
                     Η μεικτή επιτροπή μπορεί, εφόσον κριθεί απαραίτητο, να εξετάσει και να προσαρμόσει τις διατάξεις που διέπουν την άσκηση αλιευτικών δραστηριοτήτων και τους κανόνες εφαρμογής του παρόντος πρωτοκόλλου και του παραρτήματός του.

               Άρθρο 9
               Συνεργασία στον τομέα της ωκεάνιας οικονομίας

               1.
                     Τα μέρη αναλαμβάνουν την υποχρέωση να αναπτύξουν ένα πλαίσιο για την ενίσχυση της συνεργασίας στον τομέα της ωκεάνιας οικονομίας. Τον εν λόγω πλαίσιο μπορεί να καλύπτει μεταξύ άλλων την υδατοκαλλιέργεια, τη βιώσιμη ανάπτυξη των ωκεανών, τον θαλάσσιο χωροταξικό σχεδιασμό, τη θαλάσσια ενέργεια και το θαλάσσιο περιβάλλον.

               2.
                     Τα μέρη συνεργάζονται για την ανάπτυξη κοινών δράσεων με σκοπό την περαιτέρω επίτευξη των εν λόγω στόχων, μεταξύ άλλων μέσω υφιστάμενων εργαλείων και προγραμμάτων συνεργασίας.

               3.
                     Τα μέρη συμφωνούν να αναλάβουν δράση μέσω της σύστασης σημείων επαφής και μέσω της ανταλλαγής πληροφοριών και εμπειρογνωσίας στον συγκεκριμένο τομέα.

               Άρθρο 10
               Αναστολή της εφαρμογής του πρωτοκόλλου

               1.
                     Η εφαρμογή του παρόντος πρωτοκόλλου αναστέλλεται με πρωτοβουλία εκατέρου των μερών, στις ακόλουθες περιπτώσεις:

               α)
                     εάν εξαιρετικές περιστάσεις, εκτός φυσικών φαινομένων, εμποδίζουν την άσκηση αλιευτικών δραστηριοτήτων στα ύδατα του Μαυρίκιου·

               β)
                     εάν προκύψει μεταξύ των μερών διαφορά σχετικά με την ερμηνεία και την εφαρμογή του παρόντος πρωτοκόλλου και του παραρτήματός του, η οποία δεν μπορεί να επιλυθεί·

               γ)
                     μη συμμόρφωση εκατέρου των μερών με τις διατάξεις του παρόντος πρωτοκόλλου και του παραρτήματός του, και ειδικότερα σε σχέση με παραβίαση ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπονται στο άρθρο 9 της συμφωνίας του Κοτονού, και σύμφωνα με τη διαδικασία που προβλέπεται στα άρθρα 8 και 96 της εν λόγω συμφωνίας·

               δ)
                     στην περίπτωση που η Ευρωπαϊκή Ένωση δεν πραγματοποιήσει σε εύθετο χρόνο την πληρωμή που προβλέπεται στο άρθρο 4 παράγραφος 2 στοιχείο α) για λόγους που δεν εμπίπτουν στο άρθρο 1 στοιχείο γ) του παρόντος άρθρου.

               2.
                     Πριν από τη λήψη απόφασης αναστολής, τα μέρη πραγματοποιούν διαβουλεύσεις με σκοπό την εξεύρεση συμβιβαστικής λύσης.

               3.
                     Η αναστολή της εφαρμογής του παρόντος πρωτοκόλλου υπόκειται στην προϋπόθεση να κοινοποιήσει το ενδιαφερόμενο μέρος την πρόθεσή του εγγράφως και τουλάχιστον τρεις μήνες πριν από την ημερομηνία κατά την οποία η εν λόγω αναστολή παράγει αποτελέσματα.

               4.
                     Σε περίπτωση αναστολής της εφαρμογής, τα μέρη συνεχίζουν τις διαβουλεύσεις με σκοπό την εξεύρεση λύσης με φιλικό διακανονισμό στη μεταξύ τους διαφορά. Όταν επιτευχθεί ο εν λόγω διακανονισμός, η εφαρμογή του παρόντος πρωτοκόλλου συνεχίζεται και το ποσό της χρηματικής αντιπαροχής μειώνεται αναλογικά και pro rata temporis συναρτήσει της διάρκειας αναστολής της εφαρμογής του παρόντος πρωτοκόλλου.

               Άρθρο 11
               Νομικό πλαίσιο

               1.
                     Οι δραστηριότητες των ενωσιακών αλιευτικών σκαφών στα ύδατα του Μαυρίκιου υπόκεινται στις νομοθετικές και κανονιστικές διατάξεις του Μαυρίκιου, εκτός εάν ορίζεται διαφορετικά στο παρόν πρωτόκολλο και στο παράρτημά του.

               2.
                     Αμφότερα τα μέρη κοινοποιούν αμοιβαία γραπτώς και εγκαίρως τυχόν μεταβολές στην σχετική αλιευτική πολιτική και νομοθεσία τους.

               Άρθρο 12
               Εμπιστευτικότητα

               1.
                     Αμφότερα τα μέρη εξασφαλίζουν ότι η επεξεργασία όλων των δεδομένων προσωπικού χαρακτήρα τα οποία σχετίζονται με τα σκάφη της Ευρωπαϊκής Ένωσης και τις αλιευτικές δραστηριότητές τους στα ύδατα του Μαυρίκιου και τα οποία λαμβάνονται στο πλαίσιο της συμφωνίας και του παρόντος πρωτοκόλλου πραγματοποιείται πάντοτε σύμφωνα με τις αντίστοιχες αρχές εμπιστευτικότητας και προστασίας των δεδομένων.

               2.
                     Αμφότερα τα μέρη μεριμνούν ώστε να δημοσιοποιούνται μόνο τα συγκεντρωτικά δεδομένα για τις αλιευτικές δραστηριότητες του στόλου της Ευρωπαϊκής Ένωσης στα ύδατα του Μαυρίκιου, σύμφωνα με τις αντίστοιχες διατάξεις της IOTC και άλλων σχετικών διεθνών οργανώσεων αλιείας.

               3.
                     Δεδομένα τα οποία ενδέχεται να θεωρούνται σε διαφορετική περίπτωση εμπιστευτικά χρησιμοποιούνται αποκλειστικά για την εφαρμογή της συμφωνίας και για τους σκοπούς της διαχείρισης, της παρακολούθησης, του ελέγχου και της επιτήρησης της αλιείας.

               Άρθρο 13
               Ηλεκτρονικές ανταλλαγές δεδομένων

               1.
                     Ο Μαυρίκιος και η Ευρωπαϊκή Ένωση δεσμεύονται να υλοποιήσουν τα αναγκαία συστήματα για την ηλεκτρονική ανταλλαγή όλων των πληροφοριών και των εγγράφων που σχετίζονται με την εφαρμογή της συμφωνίας. Η ηλεκτρονική μορφή ενός εγγράφου θεωρείται ανά πάσα στιγμή ισοδύναμη της έντυπης μορφής του.

               2.
                     Τα δύο μέρη γνωστοποιούν αμέσως τυχόν διακοπή λειτουργίας των υπολογιστικών συστημάτων, η οποία παρακωλύει τις εν λόγω ανταλλαγές. Σε αυτές τις περιπτώσεις, οι πληροφορίες και τα έγγραφα που αφορούν την εφαρμογή της συμφωνίας αντικαθίστανται αυτομάτως από την έντυπη μορφή τους με τον τρόπο που ορίζεται στο παράρτημα.

               Άρθρο 14
               Καταγγελία

               1.
                     Το παρόν πρωτόκολλο μπορεί να καταγγελθεί με πρωτοβουλία εκατέρου των μερών στις περιπτώσεις και υπό τις προϋποθέσεις που αναφέρονται στο άρθρο 12 της συμφωνίας.

               2.
                     Σε περίπτωση καταγγελίας του παρόντος πρωτοκόλλου, το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει το πρωτόκολλο, τουλάχιστον έξι μήνες πριν από την ημερομηνία κατά την οποία η εν λόγω καταγγελία θα αρχίσει να παράγει αποτελέσματα.

               3.
                     Η αποστολή της κοινοποίησης που αναφέρεται στην προηγούμενη παράγραφο συνεπάγεται την έναρξη διαβουλεύσεων μεταξύ των μερών.

               4.
                     Σε περίπτωση λήξης της ισχύος του πρωτοκόλλου ή καταγγελίας του σύμφωνα με το άρθρο 12, οι ιδιοκτήτες σκαφών της ΕΕ εξακολουθούν να φέρουν ευθύνη για κάθε παραβίαση των διατάξεων της συμφωνίας ή του παρόντος πρωτοκόλλου ή εφαρμοστέων νόμων του Μαυρίκιου η οποία συνέβη πριν τη λήξη της ισχύος ή την καταγγελία του παρόντος πρωτοκόλλου, ή για κάθε τέλος άδειας ή εκκρεμείς οφειλές που δεν έχουν αποπληρωθεί κατά τον χρόνο λήξης της ισχύος ή καταγγελίας του πρωτοκόλλου.

               Άρθρο 15
               Προσωρινή εφαρμογή

               Το παρόν πρωτόκολλο εφαρμόζεται προσωρινά από τη στιγμή της υπογραφής του από τα μέρη

               Άρθρο 16Έναρξη ισχύος

               Το παρόν πρωτόκολλο και το παράρτημά του αρχίζουν να ισχύουν την ημερομηνία κατά την οποία τα μέρη κοινοποιούν αμοιβαίως την ολοκλήρωση των διαδικασιών που είναι αναγκαίες για τον σκοπό αυτό.

               ΠΑΡΑΡΤΗΜΑ

               ΟΡΟΙ ΑΣΚΗΣΗΣ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΑΠΟ ΣΚΑΦΗ ΤΗΣ ΕΥΡΩΠΑΪΚΗΣ ΕΝΩΣΗΣ ΣΤΑ ΥΔΑΤΑ ΤΟΥ ΜΑΥΡΙΚΙΟΥ

               ΚΕΦΑΛΑΙΟ I

               Γενικές διατάξεις

               1.
                     Καθορισμός αρμόδιας αρχής

               Για τους σκοπούς του παρόντος παραρτήματος, εκτός εάν ορίζεται διαφορετικά, ως αρμόδια αρχή της Ευρωπαϊκής Ένωσης (η Ένωση) ή του Μαυρίκιου νοείται:

               για την Ένωση: η Ευρωπαϊκή Επιτροπή, κατά περίπτωση εκπροσωπούμενη από την αντιπροσωπεία της Ευρωπαϊκής Ένωσης στον Μαυρίκιο·

               για τον Μαυρίκιο: το αρμόδιο Υπουργείο για θέματα αλιείας.

               2.
                     Ύδατα του Μαυρίκιου

               Όλες οι διατάξεις του πρωτοκόλλου και των παραρτημάτων του εφαρμόζονται αποκλειστικά στα ύδατα του Μαυρίκιου, τα οποία ορίζονται πέραν των δεκαπέντε (15) ναυτικών μιλίων από τις γραμμές βάσης.

               Πληροφορίες σχετικά με άλλες περιοχές στις οποίες απαγορεύεται η ναυσιπλοΐα και η αλιεία κοινοποιούνται στην Ένωση, και τυχόν μεταγενέστερες τροποποιήσεις πρέπει να ανακοινώνονται τουλάχιστον δύο μήνες πριν από την έναρξη ισχύος τους.

               3.
                     Τραπεζικός λογαριασμός

               Ο Μαυρίκιος κοινοποιεί στην Ένωση, πριν από την προσωρινή εφαρμογή του πρωτοκόλλου, τα στοιχεία του τραπεζικού λογαριασμού/των τραπεζικών λογαριασμών του Δημοσίου του Μαυρίκιου στον οποίο/στους οποίους θα πρέπει να καταβάλλονται τα χρηματικά ποσά που οφείλουν τα ενωσιακά σκάφη στο πλαίσιο της συμφωνίας. Οι δαπάνες που αφορούν τα τραπεζικά εμβάσματα βαρύνουν τους πλοιοκτήτες.

               ΚΕΦΑΛΑΙΟ II

               Άδειες αλιείας

               1.
                     Αναγκαία προϋπόθεση για τη χορήγηση άδειας αλιείας – επιλέξιμα σκάφη

               Οι άδειες αλιείας που αναφέρονται στο άρθρο 6 της συμφωνίας εκδίδονται υπό την προϋπόθεση ότι το σκάφος περιλαμβάνεται στο νηολόγιο αλιευτικών σκαφών της Ένωσης στον κατάλογο σκαφών της IOTC που διαθέτουν άδεια αλιείας, ότι δεν περιλαμβάνεται στον κατάλογο σκαφών που ασκούν παράνομη, λαθραία και άναρχη (ΠΛΑ) αλιεία της ICCAT ή άλλων περιφερειακών οργανώσεων διαχείρισης της αλιείας, και ότι έχουν εκπληρωθεί όλες οι προηγούμενες υποχρεώσεις που βαρύνουν τον πλοιοκτήτη, τον πλοίαρχο ή το ίδιο το σκάφος και προέκυψαν από αλιευτικές δραστηριότητες στον Μαυρίκιο δυνάμει της συμφωνίας και της νομοθεσίας του Μαυρίκιου στον τομέα της αλιείας.

               2.
                     Αίτηση για χορήγηση άδειας αλιείας

               Η Ένωση υποβάλλει στον Μαυρίκιο, με ηλεκτρονικά μέσα, αίτηση χορήγησης άδειας αλιείας για κάθε σκάφος που επιθυμεί να αλιεύσει βάσει της συμφωνίας, τουλάχιστον είκοσι μία (21) ημερολογιακές ημέρες πριν από την έναρξη της περιόδου ισχύος της αιτούμενης άδειας, κάνοντας χρήση του εντύπου που παρατίθεται στο προσάρτημα 1 του παρόντος παραρτήματος. Η αίτηση πρέπει να είναι δακτυλογραφημένη ή γραμμένη ευανάγνωστα με κεφαλαία γράμματα.

               Για κάθε αρχική αίτηση χορήγησης άδειας αλιείας δυνάμει του πρωτοκόλλου, ή ύστερα από τεχνική τροποποίηση του οικείου σκάφους, η αίτηση συνοδεύεται από:

               α.
                     την απόδειξη πληρωμής της μη επιστρεπτέας προκαταβολής τελών για την περίοδο ισχύος της αιτούμενης άδειας αλιείας·

               β.
                     το όνομα, τη διεύθυνση και τα στοιχεία επικοινωνίας:

               του ιδιοκτήτη του αλιευτικού σκάφους·

               του πράκτορα του ιδιοκτήτη για το αλιευτικό σκάφος, κατά περίπτωση· και

               του ναυλωτή του αλιευτικού σκάφους·

               γ.
                     πρόσφατη ψηφιακή έγχρωμη φωτογραφία του σκάφους, στην οποία φαίνεται λεπτομερώς η πλευρική όψη του σκάφους και ευκρινώς η ονομασία και ο αριθμός νηολογίου του στο κύτος·

               δ.
                     το πιστοποιητικό νηολόγησης του σκάφους· και

               ε.
                     τα στοιχεία επικοινωνίας του αλιευτικού σκάφους (τηλεομοιοτυπία, ηλεκτρονικό ταχυδρομείο κ.λπ.).

               Κατά την ανανέωση άδειας αλιείας στο πλαίσιο του παρόντος πρωτοκόλλου, για σκάφος του οποίου τα τεχνικά χαρακτηριστικά δεν έχουν τροποποιηθεί, η αίτηση ανανέωσης συνοδεύεται αποκλειστικά από απόδειξη πληρωμής των τελών.

               3.
                     Προκαταβολή τελών

               1.
                     Το ποσό της προκαταβολής τελών καθορίζεται με βάση τον ετήσιο συντελεστή που περιγράφεται κατωτέρω. Το ποσό αυτό περιλαμβάνει όλους τους εθνικούς και τοπικούς φόρους, με εξαίρεση τα λιμενικά τέλη, τα τέλη εκφόρτωσης, τα τέλη μεταφόρτωσης και το κόστος παροχής υπηρεσιών.

               2.
                     Τα καταβλητέα από τους πλοιοκτήτες τέλη υπολογίζονται με βάση τον ακόλουθο συντελεστή ανά τόνο αλιευμένων ιχθύων:

               για το πρώτο και το δεύτερο έτος εφαρμογής του πρωτοκόλλου, 65 EUR ανά τόνο·

               για το τρίτο και το τέταρτο έτος εφαρμογής του πρωτοκόλλου, 70 EUR ανά τόνο.

               3.
                     Η ετήσια προκαταβολή τελών την οποία πρέπει να καταβάλλουν οι πλοιοκτήτες κατά την υποβολή αίτησης άδειας αλιείας που εκδίδεται από τις αρχές του Μαυρίκιου είναι η εξής:

               α. Θυνναλιευτικά γρι-γρι

               8 500 EUR, ποσό που αντιστοιχεί σε:

               - 130,8 τόνους αλιευμάτων τόνου και θυννοειδών στα ύδατα του Μαυρίκιου για τα πρώτα δύο έτη εφαρμογής του πρωτοκόλλου,

               - 121,4 τόνους αλιευμάτων τόνου και θυννοειδών στα ύδατα του Μαυρίκιου για τα τελευταία δύο έτη εφαρμογής του πρωτοκόλλου.

               β. Παραγαδιάρικα σκάφη (άνω των 100 GT)

               4 125 EUR, ποσό που αντιστοιχεί σε:

               - 63,5 τόνους αλιευμάτων τόνου και θυννοειδών στα ύδατα του Μαυρίκιου για τα πρώτα δύο έτη εφαρμογής του πρωτοκόλλου,

               - 58,9 τόνους αλιευμάτων τόνου και θυννοειδών στα ύδατα του Μαυρίκιου για τα τελευταία δύο έτη εφαρμογής του πρωτοκόλλου.

               γ. Παραγαδιάρικα σκάφη (κάτω των 100 GT)

               2 050 EUR, ποσό που αντιστοιχεί σε:

               - 31,5 τόνους αλιευμάτων τόνου και θυννοειδών στα ύδατα του Μαυρίκιου για τα πρώτα δύο έτη εφαρμογής του πρωτοκόλλου,

               - 29,3 τόνους αλιευμάτων τόνου και θυννοειδών στα ύδατα του Μαυρίκιου για τα τελευταία δύο έτη εφαρμογής του πρωτοκόλλου.

               4.
                     Σκάφη υποστήριξης

               Τα σκάφη υποστήριξης πρέπει να φέρουν σημαία κράτους μέλους της ΕΕ και δεν επιτρέπεται να φέρουν αλιευτικό εξοπλισμό.

               Η παρεχόμενη υποστήριξη δεν πρέπει να περιλαμβάνει ούτε τον ανεφοδιασμό σε καύσιμα ούτε τη μεταφόρτωση αλιευμάτων.

               Τα σκάφη υποστήριξης υπόκεινται στην ίδια διαδικασία όσον αφορά την αποστολή αιτήσεων χορήγησης άδειας αλιείας που περιγράφεται στο παρόν κεφάλαιο, στον βαθμό που τυγχάνει εφαρμογής σε αυτά.

               Το ετήσιο τέλος άδειας που επιβάλλεται στα σκάφη υποστήριξης είναι 4 000 EUR.

               5.
                     Προσωρινός κατάλογος αδειοδοτημένων σκαφών

               Μόλις λάβει τις αιτήσεις για τη χορήγηση άδειας αλιείας, η εθνική αρχή που είναι επιφορτισμένη με τον έλεγχο των αλιευτικών δραστηριοτήτων καταρτίζει αμελλητί, για κάθε κατηγορία σκαφών, συμπεριλαμβανομένων των σκαφών υποστήριξης, τον προσωρινό κατάλογο των αιτούντων σκαφών. Ο κατάλογος αυτός διαβιβάζεται χωρίς καθυστέρηση στην Ένωση από την αρμόδια αρχή του Μαυρίκιου.

               Η Ένωση διαβιβάζει τον προσωρινό κατάλογο στον πλοιοκτήτη ή στον πράκτορά του. Σε περίπτωση που τα γραφεία της Ένωσης είναι κλειστά, ο Μαυρίκιος μπορεί να αποστείλει τον προσωρινό κατάλογο απευθείας στον πλοιοκτήτη ή στον πράκτορά του διαβιβάζοντας αντίγραφό του στην αντιπροσωπεία της ΕΕ στον Μαυρίκιο.

               6.
                     Έκδοση άδειας αλιείας

               Οι άδειες αλιείας για όλα τα σκάφη χορηγούνται στους πλοιοκτήτες ή στους πράκτορές τους, και σε ηλεκτρονική μορφή, εντός είκοσι μίας (21) ημερολογιακών ημερών από την παραλαβή του συνόλου των εγγράφων της αίτησης από την αρμόδια αρχή. Αντίγραφο της εν λόγω άδειας αλιείας διαβιβάζεται αμέσως ηλεκτρονικά στην αντιπροσωπεία της ΕΕ στον Μαυρίκιο. Το ηλεκτρονικό αντίγραφο της εν λόγω άδειας αλιείας μπορεί να χρησιμοποιείται για μέγιστο χρονικό διάστημα εξήντα (60) ημερολογιακών ημερών από την ημερομηνία έκδοσης της άδειας αλιείας. Κατά την περίοδο αυτή, το αντίγραφο της άδειας θεωρείται ισοδύναμο με το πρωτότυπο.

               Μετά την περίοδο των εξήντα (60) ημερολογιακών ημερών, το πρωτότυπο της άδειας αλιείας φυλάσσεται πάντοτε επί του σκάφους.

               7.
                     Κατάλογος αδειοδοτημένων σκαφών

               Μόλις εκδοθεί η άδεια αλιείας, η εθνική αρχή που είναι επιφορτισμένη με την επιτήρηση των αλιευτικών δραστηριοτήτων καταρτίζει εντός 14 ημερών από την έκδοση της άδειας, για κάθε κατηγορία σκαφών, συμπεριλαμβανομένων των σκαφών υποστήριξης, τον οριστικό κατάλογο των αδειοδοτημένων σκαφών. Ο εν λόγω κατάλογος διαβιβάζεται στην Ένωση και αντικαθιστά τον προαναφερθέντα προσωρινό κατάλογο.

               8.
                     Περίοδος ισχύος της άδειας αλιείας

               Οι άδειες αλιείας ισχύουν για περίοδο ενός έτους και είναι ανανεώσιμες.

               Για τον καθορισμό της έναρξης της περιόδου ισχύος, ως ετήσια περίοδος ισχύος νοείται:

               α.
                     κατά το πρώτο έτος εφαρμογής του πρωτοκόλλου, η περίοδος μεταξύ της ημερομηνίας έναρξης ισχύος του και της 31ης Δεκεμβρίου του ίδιου έτους·

               β.
                     στη συνέχεια, κάθε πλήρες ημερολογιακό έτος·

               γ.
                     για το τελευταίο έτος εφαρμογής του πρωτοκόλλου, η περίοδος μεταξύ 1ης Ιανουαρίου και της ημερομηνίας λήξης της ισχύος του πρωτοκόλλου.

               Για το πρώτο και για το τελευταίο έτος του πρωτοκόλλου, η προκαταβολή τελών υπολογίζεται pro rata temporis.

               9.
                     Έγγραφα που φυλάσσονται επί του σκάφους

               Τα παρακάτω έγγραφα πρέπει να φυλάσσονται ανά πάσα στιγμή επί του αλιευτικού σκάφους όσο αυτό βρίσκεται σε ύδατα ή σε λιμένα του Μαυρίκιου:

               α.
                     η άδεια αλιείας·

               β.
                     έγγραφα τα οποία έχουν εκδοθεί από αρμόδια αρχή του κράτους σημαίας του εν λόγω αλιευτικού σκάφους, στα οποία εμφαίνεται:

               - το πιστοποιητικό νηολόγησης του σκάφους, συμπεριλαμβανομένου του αριθμού νηολόγησης του αλιευτικού σκάφους·

               - ενημερωμένα και επικυρωμένα σχέδια ή περιγραφές της διάταξης του αλιευτικού σκάφους και, ιδίως, του αριθμού των κυτών αλιευμάτων του αλιευτικού σκάφους, στα οποία αναφέρεται η χωρητικότητα αποθήκευσης σε κυβικά μέτρα·

               γ.
                     εάν έχουν τροποποιηθεί τα χαρακτηριστικά του αλιευτικού σκάφους όσον αφορά το συνολικό του μήκος, τους κόρους ολικής χωρητικότητας, την ιπποδύναμη της κύριας μηχανής ή μηχανών του ή τη χωρητικότητα του κύτους του, πιστοποιητικό επικυρωμένο από αρμόδια αρχή του κράτους μέλους σημαίας του αλιευτικού σκάφους, στο οποίο να περιγράφεται το είδος της εν λόγω τροποποίησης· και

               δ.
                     το πιστοποιητικό αξιοπλοΐας του σκάφους.

               10.
                     Μεταβίβαση της άδειας αλιείας

               Η άδεια αλιείας εκδίδεται επ’ ονόματι συγκεκριμένου σκάφους και δεν είναι μεταβιβάσιμη.

               Εντούτοις, σε περίπτωση αποδεδειγμένης ανωτέρας βίας, με αίτηση της Ένωσης, η άδεια αλιείας ενός σκάφους μπορεί να αντικατασταθεί από νέα άδεια, η οποία εκδίδεται επ’ ονόματι άλλου παρόμοιου σκάφους ή αναπληρωματικού σκάφους της ίδιας κατηγορίας αλιείας με το σκάφος που αντικαθίσταται, χωρίς να καταβληθεί εκ νέου προκαταβολή. Στην περίπτωση αυτή, κατά την εκκαθάριση των τελών για τα θυνναλιευτικά γρι-γρι με ψυκτικές εγκαταστάσεις και τα παραγαδιάρικα επιφανείας του κεφαλαίου III λαμβάνεται υπόψη το σύνολο των αλιευμάτων και των δύο τύπων σκαφών στα ύδατα του Μαυρίκιου.

               Η μεταβίβαση πραγματοποιείται με την παράδοση της άδειας αλιείας που πρόκειται να αντικατασταθεί από τον πλοιοκτήτη ή από τον ναυτικό του πράκτορα στον Μαυρίκιο και με την έκδοση της άδειας αντικατάστασης από τον Μαυρίκιο το ταχύτερο δυνατόν. Η άδεια αντικατάστασης χορηγείται αμελλητί στον πλοιοκτήτη ή στον ναυτικό του πράκτορα κατά την παράδοση της άδειας που πρόκειται να αντικατασταθεί. Η άδεια αντικατάστασης παράγει αποτελέσματα από την ημερομηνία παράδοσης της ακυρωθείσας άδειας. Η αντιπροσωπεία της ΕΕ στον Μαυρίκιο ενημερώνεται σχετικά με τη μεταβίβαση της άδειας αλιείας.

               Ο Μαυρίκιος επικαιροποιεί τον κατάλογο αδειοδοτημένων σκαφών σε τακτική βάση. Ο νέος κατάλογος διαβιβάζεται αμελλητί στην εθνική αρχή που είναι επιφορτισμένη με την επιτήρηση της αλιείας και στην Ένωση.

               ΚΕΦΑΛΑΙΟ III

               Αναφορά αλιευμάτων

               1.
                     Ημερολόγιο αλιείας

               Ο πλοίαρχος ενωσιακού σκάφους που αλιεύει στο πλαίσιο της συμφωνίας τηρεί ημερολόγιο αλιείας σύμφωνα με τα ισχύοντα ψηφίσματα της IOTC για τα παραγαδιάρικα και τα γρι-γρι.

               Το ημερολόγιο αλιείας συμπληρώνεται από τον πλοίαρχο για κάθε ημέρα παρουσίας του σκάφους στα ύδατα του Μαυρίκιου.

               Ο πλοίαρχος καταγράφει κάθε ημέρα στο ημερολόγιο αλιείας την ποσότητα κάθε είδους, ταυτοποιούμενου βάσει του αντίστοιχου τριψήφιου κωδικού FAO (Οργανισμός Επισιτισμού και Γεωργίας των Ηνωμένων Εθνών), που έχει αλιευτεί και διατηρείται επί του σκάφους, εκφρασμένη σε χιλιόγραμμα βάρους ζωντανών ιχθύων ή, εάν χρειάζεται, σε αριθμό ιχθύων. Για κάθε κύριο είδος, ο πλοίαρχος αναφέρει επίσης τα μηδενικά αλιεύματα, τα παρεμπίπτοντα αλιεύματα και τα απορριπτόμενα αλιεύματα.

               Το ημερολόγιο αλιείας συμπληρώνεται με ευανάγνωστα και κεφαλαία γράμματα και υπογράφεται από τον πλοίαρχο.

               Ο πλοίαρχος είναι υπεύθυνος για την ακρίβεια των δεδομένων που καταγράφονται στο ημερολόγιο αλιείας.

               2.
                     Αναφορά αλιευμάτων

               Ο πλοίαρχος δηλώνει τα αλιεύματα του σκάφους υποβάλλοντας στον Μαυρίκιο τα ημερολόγια αλιείας που αντιστοιχούν στην περίοδο παρουσίας του σκάφους στα ύδατα του Μαυρίκιου.

               Τα ημερολόγια αλιείας υποβάλλονται με έναν από τους ακόλουθους τρόπους:

               α.
                     σε περίπτωση κατάπλου σε λιμένα του Μαυρίκιου, το πρωτότυπο κάθε ημερολογίου αλιείας υποβάλλεται στον τοπικό εκπρόσωπο του Μαυρίκιου, ο οποίος βεβαιώνει εγγράφως την παραλαβή του· αντίγραφο του ημερολογίου παραδίδεται στην ομάδα επιθεώρησης του Μαυρίκιου·

               β.
                     σε περίπτωση εξόδου από τα ύδατα του Μαυρίκιου χωρίς προηγούμενη διέλευση από λιμένα του Μαυρίκιου, το πρωτότυπο κάθε ημερολογίου αλιείας αποστέλλεται με ηλεκτρονικά μέσα εντός επτά (7) ημερολογιακών ημερών από την άφιξη σε οιονδήποτε άλλο λιμένα·

               γ.
                     μέσω ηλεκτρονικού ταχυδρομείου, σε ηλεκτρονική διεύθυνση που κοινοποιείται από την εθνική αρχή που επιτηρεί τις αλιευτικές δραστηριότητες, ή διαφορετικά·

               δ.
                     με τηλεομοιοτυπία, στον αριθμό της εθνικής αρχής που επιτηρεί τις αλιευτικές δραστηριότητες· ή

               ε.
                     ή με επιστολή που αποστέλλεται στην εθνική αρχή που επιτηρεί τις αλιευτικές δραστηριότητες, εντός δεκαπέντε (15) ημερολογιακών ημερών μετά την έξοδο από τα ύδατα του Μαυρίκιου.

               Τα μέρη καταβάλλουν κάθε προσπάθεια για την καθιέρωση συστήματος ηλεκτρονικής ανταλλαγής όλων των δεδομένων, με στόχο την ταχύτερη διαβίβασή τους.

               Ο πλοίαρχος αποστέλλει αντίγραφο όλων των ημερολογίων αλιείας στην Ένωση και στην αρμόδια αρχή του κράτους σημαίας. Ο πλοίαρχος κάθε ενωσιακού σκάφους που αλιεύει στο πλαίσιο της συμφωνίας αποστέλλει επίσης αντίγραφο όλων των ημερολογίων αλιείας:

               α.
                     στο Ερευνητικό Κέντρο Αλιείας του Albion, και

               β.
                     σε ένα από τα ακόλουθα επιστημονικά ινστιτούτα:

               i.
                     IRD (Institut de recherche pour le développement / Ινστιτούτο Αναπτυξιακής Έρευνας)·

               ii.
                     IEO (Instituto Español de Oceanografia / Ισπανικό Ωκεανογραφικό Ινστιτούτο)·

               iii.
                     IPMA (Instituto Português do Mar e da Atmosfera / Πορτογαλικό Ινστιτούτο Θαλάσσιων και Ατμοσφαιρικών Ερευνών).

               Σε περίπτωση επιστροφής του σκάφους στα ύδατα του Μαυρίκιου εντός της περιόδου ισχύος της άδειας αλιείας του, το εν λόγω σκάφος οφείλει να υποβάλει νέα αναφορά αλιευμάτων.

               Σε περίπτωση μη τήρησης των διατάξεων που αφορούν την αναφορά αλιευμάτων, ο Μαυρίκιος μπορεί να αναστείλει την άδεια αλιείας του υπόψη σκάφους μέχρις ότου υποβληθεί η απαιτούμενη αναφορά αλιευμάτων και να λάβει μέτρα κατά του πλοιοκτήτη σύμφωνα με τις σχετικές διατάξεις της κείμενης εθνικής νομοθεσίας. Σε περίπτωση επαναλαμβανόμενης παράβασης, ο Μαυρίκιος μπορεί να αρνηθεί την ανανέωση της άδειας αλιείας. Ο Μαυρίκιος ενημερώνει την Ένωση αμελλητί σχετικά με οποιαδήποτε κύρωση επιβάλλει στο πλαίσιο αυτό.

               3.
                     Τακτική παρακολούθηση αλιευμάτων

               Η Ένωση υποβάλλει στον Μαυρίκιο, πριν από το τέλος κάθε τριμήνου, τα δεδομένα αλιευμάτων για κάθε αδειοδοτημένο σκάφος της ΕΕ, καθώς και οποιεσδήποτε άλλες σχετικές πληροφορίες, συμπεριλαμβανομένων των αλιευτικών προσπαθειών (αριθμός ημερών στη θάλασσα), που αντιστοιχούν στο προηγούμενο τρίμηνο (ή τρίμηνα).

               Ο Μαυρίκιος υποβάλλει σε τριμηνιαία βάση τα δεδομένα αλιευμάτων αδειοδοτημένων ενωσιακών σκαφών που λαμβάνονται μέσω των ημερολογίων αλιείας, καθώς και οποιεσδήποτε άλλες σχετικές πληροφορίες.

               Τα μέρη αναλύουν από κοινού τη συνέπεια των συνόλων δεδομένων σε τακτική βάση και κατόπιν αιτήματος εκατέρου των μερών.

               Τα εν λόγω συγκεντρωτικά δεδομένα θεωρούνται προσωρινά μέχρις ότου η Ένωση κοινοποιήσει την οριστική ετήσια δήλωση που αναφέρεται στην παράγραφο 5.

               4.
                     Μετάβαση σε ηλεκτρονικό σύστημα αναφοράς (ERS)

               Τα μέρη δηλώνουν την κοινή βούλησή τους να διασφαλίσουν τη μετάβαση σε ηλεκτρονικό σύστημα δήλωσης αλιευμάτων. Τα σχετικά τεχνικά χαρακτηριστικά των επιχειρησιακών ρυθμίσεων διαβίβασης θα πρέπει να συζητηθούν και να συμφωνηθούν μεταξύ των μερών το συντομότερο δυνατό. Ο Μαυρίκιος ενημερώνει την Ένωση μόλις εκπληρωθούν οι προϋποθέσεις για την εν λόγω μετάβαση. Ωστόσο, κατά τη μεταβατική περίοδο, εξακολουθούν να εφαρμόζονται οι ισχύουσες διατάξεις σχετικά με την αναφορά αλιευμάτων.

               5.
                     Εκκαθάριση των τελών για τα θυνναλιευτικά και τα παραγαδιάρικα επιφανείας

               Για κάθε γρι-γρι και παραγαδιάρικο επιφανείας και με βάση την αντίστοιχη αναφορά αλιευμάτων που έχει επιβεβαιωθεί από τα προαναφερόμενα επιστημονικά ινστιτούτα, η Ένωση προβαίνει σε εκκαθάριση των τελών που οφείλει το εκάστοτε σκάφος για την ετήσια αλιευτική δραστηριότητά του κατά το προηγούμενο ημερολογιακό έτος.

               Η Ένωση κοινοποιεί το αποτέλεσμα της εν λόγω εκκαθάρισης τελών στον Μαυρίκιο και ταυτόχρονα στον πλοιοκτήτη, πριν από τις 31 Ιουλίου του τρέχοντος έτους. Ο Μαυρίκιος επιβεβαιώνει στην Ένωση τη λήψη της εκκαθάρισης και μπορεί να ζητήσει από την Ένωση τυχόν διευκρινίσεις τις οποίες θεωρεί απαραίτητες. Σε αυτή την περίπτωση, η Ένωση προβαίνει σε διαβουλεύσεις με τις εθνικές διοικήσεις των κρατών σημαίας και με τα επιστημονικά ινστιτούτα της Ένωσης, και καταβάλλει κάθε δυνατή προσπάθεια για την παροχή των απαιτούμενων πρόσθετων πληροφοριών στον Μαυρίκιο. Εφόσον χρειαστεί, μπορεί να διοργανωθεί ειδική κοινή επιστημονική συνεδρίαση προκειμένου να εξεταστούν τα δεδομένα αλιευμάτων και οι χρησιμοποιούμενες μέθοδοι διασταύρωσης πληροφοριών.

               Ο Μαυρίκιος μπορεί να αμφισβητήσει το ποσό της εκκαθάρισης τελών, βάσει αποδεικτικών στοιχείων, εντός προθεσμίας τριάντα (30) ημερολογιακών ημερών από την ημερομηνία διαβίβασης της εκκαθάρισης. Σε περίπτωση διαφωνίας, τα μέρη διαβουλεύονται στο πλαίσιο της μεικτής επιτροπής. Εάν ο Μαυρίκιος δεν προβάλει αντιρρήσεις εντός τριάντα (30) ημερολογιακών ημερών, η εκκαθάριση θεωρείται ότι έχει εγκριθεί.

               Σε περίπτωση που το ποσό της εκκαθάρισης είναι υψηλότερο από την προαναφερόμενη (σημείο 3 του κεφαλαίου II) προκαταβολή τελών που έχει καταβληθεί για τη χορήγηση άδειας αλιείας, ο πλοιοκτήτης καταβάλλει το υπόλοιπο στον Μαυρίκιο έως τις 30 Σεπτεμβρίου του τρέχοντος έτους. Σε περίπτωση που το ποσό της εκκαθάρισης είναι χαμηλότερο από τα προκαταβληθέντα κατ’ αποκοπήν τέλη, το υπόλοιπο ποσό δεν επιστρέφεται στον πλοιοκτήτη.

               ΚΕΦΑΛΑΙΟ IV

               Εκφορτώσεις και μεταφορτώσεις

               Η μεταφόρτωση εν πλω απαγορεύεται. Κάθε μεταφόρτωση σε λιμένα παρακολουθείται από επιθεωρητές αλιείας του Μαυρίκιου.

               Ο πλοίαρχος ενωσιακού σκάφους που επιθυμεί να εκφορτώσει ή να μεταφορτώσει οφείλει να κοινοποιήσει στον Μαυρίκιο, τουλάχιστον 24 ώρες πριν από την εκφόρτωση ή τη μεταφόρτωση, τα ακόλουθα:

               α.
                     το όνομα και το διεθνές διακριτικό κλήσεως ασυρμάτου (IRCS) του αλιευτικού σκάφους που πρόκειται να πραγματοποιήσει εκφόρτωση ή μεταφόρτωση και τον αριθμό του σκάφους στο μητρώο αλιευτικών σκαφών της IOTC·

               β.
                     τον λιμένα εκφόρτωσης ή μεταφόρτωσης·

               γ.
                     την προβλεπόμενη ημερομηνία και ώρα εκφόρτωσης ή μεταφόρτωσης·

               δ.
                     την ποσότητα (εκφρασμένη σε χιλιόγραμμα βάρους ζωντανών ιχθύων ή, εάν χρειάζεται, σε αριθμό ιχθύων) για κάθε είδος προς εκφόρτωση ή μεταφόρτωση (ταυτοποιούμενο βάσει του αντίστοιχου τριψήφιου κωδικού FAO)· και

               ε.
                     σε περίπτωση μεταφόρτωσης, το όνομα και το IRCS του παραλαμβάνοντος σκάφους.

               Όσον αφορά τα παραλαμβάνοντα σκάφη, ο πλοίαρχος του παραλαμβάνοντος σκάφους μεταφοράς ενημερώνει τις αρχές του Μαυρίκιου το αργότερο 24 ώρες πριν από την έναρξη, καθώς και μετά την ολοκλήρωση της μεταφόρτωσης, σχετικά με τις ποσότητες τόνου και θυννοειδών που μεταφορτώθηκαν στο σκάφος του και, επίσης, συμπληρώνει και διαβιβάζει στις αρχές του Μαυρίκιου τη δήλωση μεταφόρτωσης εντός 24 ωρών.

               Για τις εργασίες μεταφόρτωσης απαιτείται προηγούμενη άδεια, η οποία χορηγείται από τον Μαυρίκιο στον πλοίαρχο ή στον πράκτορά του εντός 24 ωρών από την προαναφερθείσα κοινοποίηση. Οι εργασίες μεταφόρτωσης πρέπει να πραγματοποιούνται σε λιμένα του Μαυρίκιου για τον οποίο έχει χορηγηθεί άδεια για τον σκοπό αυτό.

               Ο καθορισμένος λιμένας αλιείας του Μαυρίκιου στον οποίο επιτρέπονται οι εργασίες μεταφόρτωσης είναι το Port Louis.

               Η μη τήρηση αυτών των διατάξεων επισύρει την επιβολή των σχετικών ποινών που προβλέπονται σύμφωνα με την κείμενη νομοθεσία του Μαυρίκιου.

               Τα μέρη δεσμεύονται να ενθαρρύνουν τα αδειοδοτημένα σκάφη να αυξήσουν τις εκφορτώσεις στον Μαυρίκιο, λαμβανομένων υπόψη των ζητημάτων που άπτονται αυτών των εργασιών.

               ΚΕΦΑΛΑΙΟ V

               Έλεγχος

               1.
                     Είσοδος και έξοδος από τα ύδατα του Μαυρίκιου

               Κάθε είσοδος ενωσιακού σκάφους που διαθέτει άδεια αλιείας στα ύδατα του Μαυρίκιου ή έξοδος από αυτά πρέπει να κοινοποιείται στον Μαυρίκιο εντός προθεσμίας 12 ωρών πριν από την είσοδο ή την έξοδο.

               Κατά την κοινοποίηση της εισόδου ή της εξόδου του, το σκάφος κοινοποιεί συγκεκριμένα:

               α.
                     την ημερομηνία, την ώρα και το προβλεπόμενο σημείο διέλευσής του·

               β.
                     την ποσότητα όλων των ειδών επί του σκάφους, ταυτοποιούμενων βάσει του αντίστοιχου τριψήφιου κωδικού FAO, εκφρασμένη σε χιλιόγραμμα βάρους ζωντανών ιχθύων ή, εάν χρειάζεται, σε αριθμό ιχθύων· και

               γ.
                     την παρουσίαση των προϊόντων.

               Η κοινοποίηση πραγματοποιείται κατά προτίμηση με ηλεκτρονικό ταχυδρομείο ή, ελλείψει αυτού, με τηλεομοιοτυπία, σε ηλεκτρονική διεύθυνση ή σε αριθμό τηλεομοιοτυπικού που κοινοποιείται από τον Μαυρίκιο. Ο Μαυρίκιος βεβαιώνει αμελλητί την παραλαβή της μέσω απαντητικού μηνύματος ηλεκτρονικού ταχυδρομείου ή τηλεομοιοτυπίας.

               Ο Μαυρίκιος ενημερώνει αμέσως τα ενδιαφερόμενα σκάφη και την Ένωση για οποιαδήποτε τροποποίηση της ηλεκτρονικής διεύθυνσης ή της συχνότητας διαβίβασης.

               Κάθε ενωσιακό σκάφος το οποίο συλλαμβάνεται να αλιεύει στα ύδατα του Μαυρίκιου χωρίς να έχει προηγουμένως κοινοποιήσει την παρουσία του θεωρείται ως σκάφος που αλιεύει χωρίς άδεια.

               2.
                     Περιοδική αναφορά αλιευμάτων

               Όταν ενωσιακό σκάφος αλιεύει σε ύδατα του Μαυρίκιου, ο πλοίαρχος ενωσιακού σκάφους που διαθέτει άδεια αλιείας οφείλει να ενημερώνει τις αρχές του Μαυρίκιου ανά τρεις (3) ημέρες σχετικά με τα αλιεύματα που έχει αλιεύσει στα ύδατα του Μαυρίκιου. Η πρώτη δήλωση αλιευμάτων ξεκινά (3) ημέρες από την ημερομηνία εισόδου στα ύδατα του Μαυρίκιου.

               Κατά την κοινοποίηση της περιοδικής αναφοράς αλιευμάτων που πραγματοποιείται κάθε τρεις (3) ημέρες, το σκάφος κοινοποιεί ειδικότερα:

               α.
                     την ημερομηνία, την ώρα και το στίγμα κατά τη στιγμή της αναφοράς·

               β.
                     την ποσότητα κάθε στοχευόμενου είδους που έχει αλιευθεί και βρίσκεται επί του σκάφους κατά τη διάρκεια της περιόδου των τριών (3) ημερών, ταυτοποιούμενου βάσει του αντίστοιχου τριψήφιου κωδικού FAO, η οποία εκφράζεται σε χιλιόγραμμα βάρους ζωντανών ιχθύων ή, εάν χρειάζεται, σε αριθμό ιχθύων·

               γ.
                     την ποσότητα κάθε παρεμπίπτοντος είδους κατά τη διάρκεια της περιόδου των τριών (3) ημερών, ταυτοποιούμενου βάσει του αντίστοιχου τριψήφιου κωδικού FAO, η οποία εκφράζεται σε χιλιόγραμμα βάρους ζωντανών ιχθύων ή, εάν χρειάζεται, σε αριθμό ιχθύων·

               δ.
                     την παρουσίαση των προϊόντων·

               ε.
                     σε ό,τι αφορά τα θυναλλιευτικά γρι-γρι:

                  i.
                     τον αριθμό των επιτυχών ποντίσεων με διατάξεις συγκέντρωσης ιχθύων (FAD) από την τελευταία αναφορά·

                  ii.
                     τον αριθμό των επιτυχών ελεύθερων ποντίσεων σε ελεύθερα κοπάδια ιχθύων από την τελευταία αναφορά·

               iii.
                     τον αριθμό των μη επιτυχών ποντίσεων· και

               στ.
                     σε ό,τι αφορά τα παραγαδιάρικα θυναλλιευτικά σκάφη:

                  i.
                     τον αριθμό ποντίσεων από την τελευταία αναφορά·

                  ii.
                     τον αριθμό χρησιμοποιούμενων αγκιστριών από την τελευταία αναφορά.

               Η κοινοποίηση πραγματοποιείται κατά προτίμηση με ηλεκτρονικό ταχυδρομείο ή με τηλεομοιοτυπία, σε ηλεκτρονική διεύθυνση ή σε τηλεφωνικό αριθμό που κοινοποιείται από τον Μαυρίκιο, μέσω του εντύπου που παρατίθεται στο προσάρτημα 5 του παραρτήματος. Ο Μαυρίκιος ενημερώνει αμέσως τα ενδιαφερόμενα σκάφη και την Ένωση για οποιαδήποτε αλλαγή της ηλεκτρονικής διεύθυνσης, του τηλεφωνικού αριθμού ή της συχνότητας διαβίβασης.

               Κάθε σκάφος το οποίο συλλαμβάνεται να αλιεύει στα ύδατα του Μαυρίκιου χωρίς να έχει κοινοποιήσει την τριήμερη περιοδική αναφορά αλιευμάτων θεωρείται σκάφος που αλιεύει χωρίς άδεια. Οι παραβάτες της διάταξης αυτής υπόκεινται στις ποινές και στις κυρώσεις που προβλέπονται σύμφωνα με την κείμενη νομοθεσία του Μαυρίκιου.

               Οι περιοδικές αναφορές αλιευμάτων πρέπει να φυλάσσονται επί του σκάφους τουλάχιστον για ένα (1) έτος από την ημερομηνία αποστολής της αναφοράς.

               3.
                     Επιθεώρηση σε λιμένα ή εν πλω

               Η επιθεώρηση σε λιμένα ή εν πλω στα ύδατα του Μαυρίκιου ενωσιακών σκαφών που διαθέτουν άδεια αλιείας πραγματοποιείται από σκάφη και επιθεωρητές του Μαυρίκιου οι οποίοι αναγνωρίζονται σαφώς ως διορισθέντες επιθεωρητές αλιείας.

               Πριν από την επιβίβασή τους στο σκάφος, οι εξουσιοδοτημένοι επιθεωρητές ενημερώνουν το ενωσιακό σκάφος για την απόφασή τους να διενεργήσουν επιθεώρηση. Η επιθεώρηση διεξάγεται από επιθεωρητές αλιείας οι οποίοι οφείλουν να επιδεικνύουν τα στοιχεία της ταυτότητάς τους και της επίσημης ιδιότητάς τους ως επιθεωρητών πριν από τη διεξαγωγή της επιθεώρησης. Ο πλοίαρχος του σκάφους συνεργάζεται κατά την εξέλιξη της διαδικασίας επιθεώρησης.

               Οι εξουσιοδοτημένοι επιθεωρητές παραμένουν επί του ενωσιακού σκάφους μόνον για όσο χρόνο απαιτείται για την εκτέλεση των καθηκόντων που συνδέονται με την επιθεώρηση. Η επιθεώρηση διενεργείται κατά τρόπο ώστε να ελαχιστοποιείται ο αντίκτυπος για το σκάφος, την αλιευτική του δραστηριότητα, το φορτίο ή τις εργασίες εκφόρτωσης και μεταφόρτωσης.

               Ο Μαυρίκιος μπορεί να επιτρέψει στην Ένωση να συμμετέχει στις επιθεωρήσεις ως παρατηρητής.

               Μετά το πέρας κάθε επιθεώρησης, οι εξουσιοδοτημένοι επιθεωρητές συντάσσουν έκθεση επιθεώρησης. Ο πλοίαρχος του ενωσιακού σκάφους έχει το δικαίωμα να διατυπώσει παρατηρήσεις στην έκθεση επιθεώρησης. Η έκθεση επιθεώρησης υπογράφεται από τον επιθεωρητή που συντάσσει την έκθεση και από τον πλοίαρχο του ενωσιακού σκάφους.

               Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του πλοιοκτήτη σε περίπτωση παράβασης. Εάν ο πλοίαρχος αρνηθεί να υπογράψει το έγγραφο, πρέπει να διευκρινίσει τους λόγους της άρνησης εγγράφως, ο δε επιθεωρητής σημειώνει σε αυτό την ένδειξη «άρνηση υπογραφής». Οι εξουσιοδοτημένοι επιθεωρητές παραδίδουν αντίγραφο της έκθεσης επιθεώρησης στον πλοίαρχο του ενωσιακού σκάφους πριν από την αναχώρησή τους από το σκάφος. Σε περίπτωση παράβασης, αντίγραφο της κοινοποίησης της παράβασης διαβιβάζεται επίσης στην Ένωση, όπως προβλέπεται στο κεφάλαιο VII.

               4.
                     Συνεργασία για την καταπολέμηση της παράνομης, λαθραίας και άναρχης (ΠΛΑ) αλιείας

               Για να ενισχυθεί η καταπολέμηση της ΠΛΑ αλιείας, οι πλοίαρχοι των ενωσιακών αλιευτικών σκαφών αναφέρουν την παρουσία στα ύδατα του Μαυρίκιου σκαφών που ασκούν δραστηριότητες οι οποίες ενδέχεται να συνιστούν ΠΛΑ αλιεία, και ζητούν όσο το δυνατόν περισσότερες πληροφορίες σχετικά με όσα έχουν παρατηρηθεί. Οι εκθέσεις παρατήρησης αποστέλλονται αμελλητί στον Μαυρίκιο και στην αρμόδια αρχή του κράτους μέλους του σκάφους που έκανε την παρατήρηση, το οποίο τις διαβιβάζει αμέσως στην Ένωση ή στον φορέα που αυτή έχει ορίσει.

               Ο Μαυρίκιος διαβιβάζει στην Ένωση κάθε έκθεση παρατήρησης που έχει στη διάθεσή του σχετικά με αλιευτικά σκάφη που ασκούν δραστηριότητες οι οποίες ενδεχομένως συνιστούν ΠΛΑ αλιεία στα ύδατα του Μαυρίκιου.

               ΚΕΦΑΛΑΙΟ VI

               Δορυφορικό σύστημα παρακολούθησης σκαφών (ΣΠΣ)

               1.
                     Μηνύματα στίγματος των σκαφών

               Όταν βρίσκονται στα ύδατα του Μαυρίκιου, τα ενωσιακά σκάφη που διαθέτουν άδεια αλιείας πρέπει να είναι εξοπλισμένα με σύστημα παρακολούθησης σκαφών ώστε να είναι δυνατή η αυτόματη και συνεχής εκπομπή του στίγματός τους, ανά μία ώρα, στο κέντρο παρακολούθησης αλιείας (ΚΠΑ) (Fisheries Monitoring Center - FMC) του οικείου κράτους σημαίας.

               Κάθε μήνυμα που αφορά το γεωγραφικό στίγμα πρέπει να περιέχει:

               α.
                     τα στοιχεία αναγνώρισης του σκάφους·

               β.
                     το πλέον πρόσφατο γεωγραφικό στίγμα του σκάφους (γεωγραφικό μήκος και πλάτος), με σφάλμα στίγματος κατώτερο των 500 μέτρων και ποσοστό ασφάλειας 99 %·

               γ.
                     την ημερομηνία και την ώρα καταγραφής του στίγματος· και

               δ.
                     την ταχύτητα και την πορεία του σκάφους.

               Το πρώτο στίγμα που καταγράφεται μετά την είσοδο στα ύδατα του Μαυρίκιου λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά την έξοδο από τα ύδατα του Μαυρίκιου, που λαμβάνει τον κωδικό «EXI». Το ΚΠΑ του κράτους σημαίας μεριμνά για την αυτόματη επεξεργασία και, εάν χρειάζεται, για την ηλεκτρονική διαβίβαση των μηνυμάτων στίγματος. Τα μηνύματα στίγματος καταγράφονται με ασφαλή τρόπο και διατηρούνται για χρονικό διάστημα τριών ετών.

               Κάθε μήνυμα στίγματος διαβιβάζεται σύμφωνα με τον μορφότυπο που προβλέπεται στο προσάρτημα 2 του παρόντος παραρτήματος έως ότου ο Μαυρίκιος αποκτήσει τη δυνατότητα να λαμβάνει τις εν λόγω αναφορές στον μορφότυπο που βασίζεται στο πρότυπο P 1000 του Κέντρου των Ηνωμένων Εθνών για τη διευκόλυνση του εμπορίου και των ηλεκτρονικών συναλλαγών (CEFACT).

               2.
                     Διαβίβαση από το σκάφος σε περίπτωση βλάβης του ΣΠΣ

               Ο πλοίαρχος εξασφαλίζει ότι ανά πάσα στιγμή το ΣΠΣ του σκάφους του λειτουργεί πλήρως και ότι τα μηνύματα στίγματος διαβιβάζονται ορθά στο ΚΠΑ του κράτους σημαίας.

               Τα ενωσιακά σκάφη με ΣΠΣ που παρουσιάζει βλάβη δεν επιτρέπεται να εισέρχονται στα ύδατα του Μαυρίκιου. Σε περίπτωση βλάβης του ΣΠΣ ενώ το σκάφος αλιεύει ήδη στα ύδατα του Μαυρίκιου, το ΣΠΣ του σκάφους επιδιορθώνεται μετά το πέρας του ταξιδιού ή αντικαθίσταται εντός δεκαπέντε (15) ημερολογιακών ημερών. Μετά την εκπνοή αυτής της προθεσμίας, το σκάφος δεν επιτρέπεται πλέον να αλιεύει στα ύδατα του Μαυρίκιου.

               Τα σκάφη που αλιεύουν στα ύδατα του Μαυρίκιου με σύστημα ΣΠΣ που παρουσιάζει βλάβη πρέπει να κοινοποιούν τα μηνύματα που αφορούν το γεωγραφικό τους στίγμα με ηλεκτρονικό ταχυδρομείο ή με τηλεομοιοτυπία στο ΚΠΑ του κράτους σημαίας και του Μαυρίκιου, τουλάχιστον ανά δίωρο, και πρέπει να παρέχουν όλες τις απαιτούμενες πληροφορίες.

               3.
                     Ασφαλής κοινοποίηση των μηνυμάτων γεωγραφικού στίγματος στον Μαυρίκιο

               Το ΚΠΑ του κράτους σημαίας διαβιβάζει αυτομάτως τα μηνύματα στίγματος των οικείων σκαφών στο ΚΠΑ του Μαυρίκιου. Τα ΚΠΑ του σκάφους σημαίας και του Μαυρίκιου ανταλλάσσουν τις ηλεκτρονικές διευθύνσεις επικοινωνίας τους και ενημερώνονται αμοιβαία και αμελλητί σχετικά με τυχόν μεταβολή των εν λόγω διευθύνσεων.

               Η διαβίβαση των μηνυμάτων στίγματος μεταξύ των ΚΠΑ του κράτους σημαίας και του Μαυρίκιου πραγματοποιείται ηλεκτρονικά μέσω ασφαλούς συστήματος επικοινωνίας.

               Το ΚΠΑ του Μαυρίκιου ενημερώνει το ΚΠΑ του κράτους σημαίας και την Ένωση για κάθε διακοπή της λήψης διαδοχικών μηνυμάτων στίγματος από σκάφος που διαθέτει άδεια αλιείας, όταν το εν λόγω σκάφος δεν έχει κοινοποιήσει την αναχώρησή του από τα ύδατα του Μαυρίκιου.

               4.
                     Δυσλειτουργία του συστήματος επικοινωνίας

               Ο Μαυρίκιος μεριμνά για τη συμβατότητα του ηλεκτρονικού εξοπλισμού του με αυτόν του ΚΠΑ του κράτους σημαίας και ενημερώνει αμέσως την Ένωση για τυχόν δυσλειτουργία όσον αφορά την επικοινωνία και τη λήψη μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατόν. Τυχόν διαφορές εξετάζονται στο πλαίσιο της μεικτής επιτροπής.

               Ο πλοίαρχος θεωρείται υπεύθυνος για οποιαδήποτε αποδεδειγμένη παραποίηση του συστήματος ΣΠΣ του σκάφους η οποία έχει ως στόχο να διαταραχθεί η λειτουργία του ή να παραποιηθούν τα μηνύματα στίγματος. Τυχόν παραβάσεις επισύρουν τις ποινές που προβλέπει η κείμενη νομοθεσία του Μαυρίκιου.

               5.
                     Αναθεώρηση της συχνότητας αποστολής των μηνυμάτων στίγματος

               Βάσει αποδεικτικών στοιχείων που στοιχειοθετούν παράβαση, ο Μαυρίκιος μπορεί να ζητήσει από το ΚΠΑ του κράτους σημαίας, με κοινοποίηση στην Ένωση, να μειώσει τη συχνότητα αποστολής μηνυμάτων στίγματος σκάφους στα τριάντα λεπτά για δεδομένη χρονική διάρκεια έρευνας. Τα εν λόγω αποδεικτικά στοιχεία πρέπει να διαβιβάζονται από τον Μαυρίκιο στο ΚΠΑ του κράτους σημαίας και στην Ένωση. Το ΚΠΑ του κράτους σημαίας διαβιβάζει αμελλητί στον Μαυρίκιο τα μηνύματα στίγματος με βάση τη νέα συχνότητα αποστολής.

               Στη συνέχεια, το ΚΠΑ του Μαυρίκιου κοινοποιεί αμέσως στο κέντρο ελέγχου του κράτους σημαίας και στην Ένωση το πέρας της διαδικασίας επιθεώρησης.

               ΚΕΦΑΛΑΙΟ VII

               Παραβάσεις

               Η παράλειψη τήρησης οποιουδήποτε κανόνα ή διάταξης του πρωτοκόλλου, των μέτρων διαχείρισης και διατήρησης των έμβιων πόρων ή της νομοθεσίας του Μαυρίκιου για την αλιεία μπορεί να επισύρει την επιβολή προστίμων ή την αναστολή, ανάκληση ή μη ανανέωση της άδειας αλιείας του σκάφους, σύμφωνα με τη νομοθεσία του Μαυρίκιου.

               1.
                     Χειρισμός των παραβάσεων

               Κάθε παράβαση που διαπράττεται στα ύδατα του Μαυρίκιου από ενωσιακό σκάφος που διαθέτει άδεια αλιείας σύμφωνα με τη συμφωνία αλιευτικής σύμπραξης πρέπει να αναφέρεται σε έκθεση επιθεώρησης. Η κοινοποίηση της παράβασης και οι σχετικές ισχύουσες κυρώσεις που επιβάλλονται στον πλοίαρχο ή στην αλιευτική εταιρεία αποστέλλονται απευθείας στον πλοιοκτήτη σύμφωνα με τη διαδικασία που προβλέπεται στην κείμενη νομοθεσία του Μαυρίκιου. Αντίγραφο της κοινοποίησης αποστέλλεται στο κράτος σημαίας του σκάφους και στην Ένωση εντός 24 ωρών.

               2.
                     Παύση δραστηριοτήτων σκάφους

               Σε περίπτωση που αυτό επιτρέπεται βάσει της νομοθεσίας του Μαυρίκιου περί αλιείας σε σχέση με την παράβαση, κάθε ενωσιακό σκάφος το οποίο έχει διαπράξει παράβαση μπορεί να υποχρεωθεί να παύσει την αλιευτική του δραστηριότητα και, σε περίπτωση που το σκάφος είναι εν πλω, να επιστρέψει σε λιμένα του Μαυρίκιου.

               Ο Μαυρίκιος κοινοποιεί στην Ένωση και στις αρχές του κράτους σημαίας, εντός προθεσμίας 24 ωρών, τυχόν παύση των δραστηριοτήτων ενωσιακού σκάφους που διαθέτει άδεια αλιείας. Στην κοινοποίηση αναφέρονται οι λόγοι και περιλαμβάνονται τα αποδεικτικά στοιχεία στα οποία βασίστηκε η παύση των δραστηριοτήτων του σκάφους, με την επιφύλαξη τυχόν νομικών απαιτήσεων εμπιστευτικότητας.

               Πριν από τη λήψη οποιωνδήποτε μέτρων κατά του σκάφους, του πλοιάρχου, του πληρώματος ή του φορτίου, πλην των μέτρων που αποσκοπούν στην προστασία των αποδεικτικών στοιχείων, ο Μαυρίκιος ορίζει ελεγκτή και συγκαλεί, κατόπιν αιτήματος της Ένωσης, εντός μίας ημερολογιακής ημέρας από την κοινοποίηση της παύσης των δραστηριοτήτων του σκάφους, ενημερωτική συνάντηση για να διευκρινίσει τα γεγονότα που οδήγησαν στην επιβολή της παύσης των δραστηριοτήτων του σκάφους και να επεξηγήσει τυχόν περαιτέρω μέτρα τα οποία ενδέχεται να ληφθούν. Στην εν λόγω ενημερωτική συνάντηση μπορεί να παρίσταται εκπρόσωπος του κράτους σημαίας και του πλοιοκτήτη.

               3.
                     Ποινές για τις παραβάσεις– Διαδικασία συμβιβασμού

               Η ποινή για την παράβαση καθορίζεται από τον Μαυρίκιο βάσει της κείμενης εθνικής νομοθεσίας.

               Πριν από την έναρξη των νομικών διαδικασιών, κινείται διαδικασία συμβιβασμού μεταξύ των αρχών του Μαυρίκιου και του ενωσιακού σκάφους με σκοπό τη φιλική διευθέτηση του θέματος στο μέτρο που είναι νομικώς εφικτό. Στην εν λόγω διαδικασία συμβιβασμού μπορεί να συμμετέχει εκπρόσωπος του κράτους σημαίας του σκάφους. Η διαδικασία συμβιβασμού ολοκληρώνεται το αργότερο 72 ώρες μετά την κοινοποίηση της παύσης των δραστηριοτήτων του σκάφους. Τυχόν συμφωνία η οποία θα επιτευχθεί είναι οριστική και δεσμευτική για όλα τα εμπλεκόμενα μέρη. Σε περίπτωση που η διαδικασία συμβιβασμού, η οποία μπορεί να περιλαμβάνει διαδικασία διακανονισμού, δεν ευδοκιμήσει, η υπόθεση μπορεί να παραπεμφθεί ενώπιον δικαστηρίου του Μαυρίκιου.

               4.
                     Δικαστική διαδικασία - τραπεζική εγγύηση

               Ο ιδιοκτήτης του σκάφους το οποίο έχει διαπράξει παράβαση μπορεί να καταθέσει τραπεζική εγγύηση σε τράπεζα που ορίζεται από τον Μαυρίκιο, της οποίας το ύψος καθορίζεται από τον Μαυρίκιο και καλύπτει τις δαπάνες που συνδέονται με την παύση των δραστηριοτήτων του σκάφους, το εκτιμώμενο πρόστιμο και τυχόν αποζημίωση. Η τραπεζική εγγύηση παραμένει δεσμευμένη έως την ολοκλήρωση της δικαστικής διαδικασίας.

               Η τραπεζική εγγύηση αποδεσμεύεται και επιστρέφεται στον πλοιοκτήτη αμελλητί μετά την έκδοση της απόφασης:

               α.
                     εις το ακέραιο, σε περίπτωση που δεν έχουν επιβληθεί ποινές·

               β.
                     στο ύψος του υπολοίπου, εφόσον η ποινή συνεπάγεται πρόστιμο κατώτερο από το ύψος της τραπεζικής εγγύησης.

               Ο Μαυρίκιος ενημερώνει την Ένωση σχετικά με το αποτέλεσμα της δικαστικής διαδικασίας εντός προθεσμίας 8 ημερολογιακών ημερών από την έκδοση της απόφασης.

               5.
                     Αποδέσμευση του σκάφους και του πληρώματος

               Τόσο το σκάφος όσο και το πλήρωμά του επιτρέπεται να εγκαταλείψουν τον λιμένα μόλις πληρωθεί το πρόστιμο που έχει επιβληθεί στο πλαίσιο της διαδικασίας συμβιβασμού ή μόλις καταβληθεί η τραπεζική εγγύηση σύμφωνα με τη νομοθεσία του Μαυρίκιου.

               ΚΕΦΑΛΑΙΟ VIII

               Ναυτολόγηση

               1.
                     Αριθμός ναυτικών προς ναυτολόγηση

               Κατά τη διάρκεια των δραστηριοτήτων τους στα ύδατα του Μαυρίκιου, δώδεκα (12) έμπειροι ναυτικοί από τον Μαυρίκιο επιβιβάζονται στον στόλο της Ένωσης. Οι ιδιοκτήτες των ενωσιακών σκαφών επιδιώκουν να ναυτολογούν συμπληρωματικό αριθμό ναυτικών του Μαυρίκιου.

               Σε περίπτωση μη επιβίβασης ναυτικών του Μαυρίκιου στο σκάφος, οι πλοιοκτήτες καταβάλλουν κατ’ αποκοπή ποσό ισοδύναμο με τους μισθούς των μη επιβιβασθέντων ναυτικών για όλη τη διάρκεια της αλιευτικής εξόρμησης στα ύδατα του Μαυρίκιου. Εάν η αλιευτική εξόρμηση διαρκέσει λιγότερο από έναν μήνα, οι πλοιοκτήτες υποχρεούνται να καταβάλουν το ποσό που αντιστοιχεί σε μισθούς ενός μηνός.

               2.
                     Συμβάσεις ναυτολόγησης

               Η σύμβαση εργασίας συνάπτεται μεταξύ του πλοιοκτήτη ή του πράκτορά του και του ναυτικού, ο οποίος εκπροσωπείται, εάν είναι απαραίτητο, από το συνδικάτο του, σε συνεργασία με τον Μαυρίκιο. Η σύμβαση αναφέρει ειδικότερα την ημερομηνία και τον λιμένα επιβίβασης.

               Οι εν λόγω συμβάσεις εγγυώνται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται στον Μαυρίκιο, συμπεριλαμβανομένης της ασφάλειας ζωής, ασθενείας και ατυχήματος.

               Αντίγραφο της σύμβασης παραδίδεται στους υπογράφοντες.

               Οι ναυτικοί του Μαυρίκιου διαθέτουν τα βασικά εργασιακά δικαιώματα που ορίζονται στη Διακήρυξη της Διεθνούς Οργάνωσης Εργασίας (ΔΟΕ). Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.

               3.
                     Μισθός των ναυτικών

               Ο μισθός των ναυτικών του Μαυρίκιου βαρύνει τους πλοιοκτήτες. Καθορίζεται πριν από την έκδοση της άδειας αλιείας κατόπιν αμοιβαίας συμφωνίας μεταξύ του πλοιοκτήτη και του ναυτικού του πράκτορα στον Μαυρίκιο.

               Ο μισθός δεν μπορεί να είναι κατώτερος από εκείνον που ισχύει για τα πληρώματα των εθνικών σκαφών, ούτε κατώτερος από τον μισθό που καθορίζεται από τη ΔΟΕ.

               4.
                     Υποχρεώσεις των ναυτικών

               Οι ναυτικοί παρουσιάζονται στον πλοίαρχο του σκάφους στο οποίο έχουν ναυτολογηθεί την παραμονή της ημέρας επιβίβασης που ορίζεται στη σύμβασή τους. Ο πλοίαρχος ενημερώνει τον ναυτικό σχετικά με την ημερομηνία και την ώρα επιβίβασης. Σε περίπτωση που ο ναυτικός παραιτηθεί ή δεν παρουσιαστεί κατά την προβλεπόμενη ημερομηνία και ώρα επιβίβασής του, η σύμβασή του θεωρείται άκυρη και μη υπάρχουσα, και ο πλοιοκτήτης απαλλάσσεται αυτομάτως από την υποχρέωσή του να τον επιβιβάσει. Στην περίπτωση αυτή στον πλοιοκτήτη δεν επιβάλλεται ουδεμία χρηματική ποινή, ούτε οφείλει να καταβάλει αποζημίωση.

               ΚΕΦΑΛΑΙΟ IX

               ΠΑΡΑΤΗΡΗΤΕΣ

               1.
                     Παρατήρηση αλιευτικών δραστηριοτήτων

               Τα σκάφη τα οποία διαθέτουν άδεια αλιείας υπόκεινται σε καθεστώς παρατήρησης των αλιευτικών δραστηριοτήτων που διεξάγουν στο πλαίσιο της συμφωνίας.

               Το εν λόγω καθεστώς παρατήρησης συνάδει με τις διατάξεις που προβλέπονται στα ψηφίσματα της IOTC (Επιτροπή Τόνου Ινδικού Ωκεανού).

               Τα ενωσιακά σκάφη με χωρητικότητα μικρότερη ή ίση με 100 GT εξαιρούνται από τις διατάξεις του παρόντος κεφαλαίου.

               2.
                     Ορισμός σκαφών και παρατηρητών

               Οι αρχές του Μαυρίκιου συντάσσουν κατάλογο των σκαφών που ορίζονται να δεχθούν την επιβίβαση παρατηρητή, καθώς και κατάλογο των ορισθέντων παρατηρητών. Οι εν λόγω κατάλογοι επικαιροποιούνται. Διαβιβάζονται στην Ένωση μόλις καταρτιστούν και, στη συνέχεια, μετά την επικαιροποίησή τους. Τα ενωσιακά σκάφη που ορίζονται να υποδεχθούν παρατηρητή πρέπει να επιτρέπουν την επιβίβαση του παρατηρητή. Κατά τη σύνταξη του εν λόγω καταλόγου, ο Μαυρίκιος λαμβάνει υπόψη την παρουσία παρατηρητή που έχει επιβιβαστεί, ή πρόκειται να επιβιβαστεί, στο πλαίσιο περιφερειακού καθεστώτος παρατήρησης. Οι εκθέσεις των παρατηρητών σχετικά με τις παρατηρήσεις που διεξάγονται στα ύδατα του Μαυρίκιου αποστέλλονται στο Ερευνητικό Κέντρο Αλιείας του Albion.

               Οι αρχές του Μαυρίκιου γνωστοποιούν στους εμπλεκόμενους πλοιοκτήτες τα ονόματα των παρατηρητών που πρόκειται να επιβιβαστούν στο σκάφος τους, το αργότερο δεκαπέντε (15) ημερολογιακές ημέρες πριν από την προβλεπόμενη ημερομηνία επιβίβασης του παρατηρητή.

               Ο χρόνος παρουσίας του παρατηρητή επί του σκάφους δεν μπορεί να υπερβαίνει το απαραίτητο χρονικό διάστημα για την εκτέλεση των καθηκόντων του.

               3.
                     Μισθός παρατηρητή

               Ο μισθός και οι εισφορές κοινωνικής ασφάλισης του παρατηρητή που ορίζεται από τον Μαυρίκιο βαρύνουν τις αρχές του Μαυρίκιου.

               4.
                     Όροι επιβίβασης

               Οι όροι επιβίβασης του παρατηρητή, και ιδίως ο χρόνος παρουσίας του επί του σκάφους, ορίζονται με αμοιβαία συμφωνία μεταξύ του πλοιοκτήτη ή του πράκτορά του και του Μαυρίκιου.

               Οι παρατηρητές επί του σκάφους αντιμετωπίζονται ως αξιωματικοί. Εντούτοις, για την ενδιαίτηση του παρατηρητή επί του σκάφους λαμβάνεται υπόψη η τεχνική δομή του σκάφους.

               Οι δαπάνες ενδιαίτησης και σίτισης του παρατηρητή επί του σκάφους βαρύνουν τον πλοιοκτήτη.

               Ο πλοίαρχος λαμβάνει όλα τα μέτρα που εμπίπτουν στην αρμοδιότητά του για να εξασφαλίσει τη σωματική ασφάλεια και γενικώς την καλή διαβίωση του παρατηρητή.

               Στους παρατηρητές παρέχεται πρόσβαση σε κάθε εγκατάσταση επί του σκάφους που είναι απαραίτητη για την άσκηση των καθηκόντων τους. Έχουν πρόσβαση στη γέφυρα, στα μέσα επικοινωνίας και στον εξοπλισμό πλοήγησης του σκάφους, στα έγγραφα που τηρούνται επί του σκάφους και στα έγγραφα που συνδέονται με τις αλιευτικές δραστηριότητες του σκάφους, ιδίως στο ημερολόγιο αλιείας, στο ημερολόγιο ψύξης και στο βιβλίο ναυσιπλοΐας, καθώς και στους χώρους του σκάφους που έχουν άμεση σχέση με την εκτέλεση των καθηκόντων τους.

               Ο πλοίαρχος επιτρέπει στον παρατηρητή ανά πάσα στιγμή:

               α.
                     να λαμβάνει και να αποστέλλει μηνύματα και να επικοινωνεί με την ξηρά και άλλα σκάφη μέσω του εξοπλισμού επικοινωνίας του σκάφους·

               β.
                     να λαμβάνει, να μετρά, να αφαιρεί από το σκάφος και να κρατεί δείγματα ιχθύων ή ολόκληρο είδος ιχθύων·

               γ.
                     να αποθηκεύει δείγματα και ολόκληρα είδη επί του σκάφους, συμπεριλαμβανομένων δειγμάτων και ολόκληρων ειδών που διατηρούνται στις ψυκτικές εγκαταστάσεις του σκάφους·

               δ.
                     να φωτογραφίζει ή να μαγνητοσκοπεί τις αλιευτικές δραστηριότητες, συμπεριλαμβανομένων των ιχθύων, των εργαλείων, του εξοπλισμού, των εγγράφων, των χαρτών και των καταγραφών, και να μεταφέρει εκτός σκάφους τέτοιου είδους φωτογραφίες ή μαγνητοσκοπήσεις τις οποίες ο παρατηρητής έχει ενδεχομένως λάβει, πραγματοποιήσει ή χρησιμοποιήσει επί του σκάφους. Τέτοιου είδους πληροφορίες χρησιμοποιούνται μόνο για επιστημονικούς σκοπούς, εκτός εάν ζητηθεί ειδικά από τον Μαυρίκιο σε περιπτώσεις στις οποίες τα εν λόγω δεδομένα θα μπορούσαν να χρησιμοποιηθούν για την υποστήριξη δικαστικής έρευνας που βρίσκεται σε εξέλιξη.

               5.
                     Επιβίβαση και αποβίβαση παρατηρητών

               Ο παρατηρητής επιβιβάζεται σε λιμένα τον οποίο επιλέγει ο πλοιοκτήτης.

               Ο πλοιοκτήτης ή ο εκπρόσωπός του κοινοποιεί στον Μαυρίκιο, με προειδοποίηση δέκα (10) ημερολογιακών ημερών πριν από την επιβίβαση, την ημερομηνία, την ώρα και τον λιμένα επιβίβασης του παρατηρητή. Εάν ο παρατηρητής επιβιβαστεί σε αλλοδαπή χώρα, τα οδοιπορικά του για να μεταβεί στον λιμένα επιβίβασης βαρύνουν τον πλοιοκτήτη.

               Εάν ο παρατηρητής δεν παρουσιαστεί την ώρα και στον τόπο που έχει συμφωνηθεί εντός δώδεκα (12) ωρών από την προβλεπόμενη ημερομηνία και ώρα, ο πλοιοκτήτης απαλλάσσεται αυτομάτως από την υποχρέωσή του να επιβιβάσει τον παρατηρητή. Συνεπώς, το σκάφος δικαιούται να αναχωρήσει από τον λιμένα και να ξεκινήσει τις αλιευτικές του δραστηριότητες.

               Σε περίπτωση που ο παρατηρητής δεν αποβιβαστεί σε λιμένα του Μαυρίκιου, ο πλοιοκτήτης αναλαμβάνει τα έξοδα ενδιαίτησης και σίτισης του παρατηρητή για το χρονικό διάστημα αναμονής της πτήσης επαναπατρισμού του παρατηρητή.

               6.
                     Υποχρεώσεις του παρατηρητή

               Καθ’ όλη τη διάρκεια της παρουσίας τους επί του σκάφους, οι παρατηρητές:

               α.
                     λαμβάνουν όλα τα απαραίτητα μέτρα ώστε να μη διακόπτουν ή παρεμποδίζουν τις αλιευτικές δραστηριότητες·

               β.
                     δεν χρησιμοποιούν χωρίς την άδεια του πλοιάρχου ούτε προκαλούν βλάβη σε οποιοδήποτε περιουσιακό στοιχείο ή εξοπλισμό επί του σκάφους· και

               γ.
                     συμμορφώνονται με την ισχύουσα νομοθεσία και τους κανόνες απορρήτου όσον αφορά κάθε έγγραφο που ανήκει στο σκάφος.

               7.
                     Καθήκοντα του παρατηρητή

               Ο παρατηρητής εκτελεί τα ακόλουθα καθήκοντα:

               α.
                     συλλέγει κάθε πληροφορία σχετικά με την αλιευτική δραστηριότητα του σκάφους, ιδίως όσον αφορά:

               i.
                     τα χρησιμοποιούμενα αλιευτικά εργαλεία·

               ii.
                     το στίγμα του σκάφους κατά τη διάρκεια της αλιευτικής του δραστηριότητας·

               iii.
                     την ποσότητα, ή, κατά περίπτωση, τον αριθμό ιχθύων που αλιεύονται για κάθε στοχευόμενο είδος και κάθε συναφές είδος, καθώς και των τυχαίων και των παρεμπιπτόντων αλιευμάτων· και

               iv.
                      τον εκτιμώμενο αριθμό των αλιευμάτων που διατηρούνται επί του σκάφους και των απορρίψεων·

               β.
                     προβαίνει σε βιολογική δειγματοληψία που προβλέπεται στο πλαίσιο επιστημονικών προγραμμάτων· και

               γ.
                     ο παρατηρητής κοινοποιεί καθημερινά τις παρατηρήσεις του με ασύρματο, τηλεομοιοτυπία ή ηλεκτρονικό ταχυδρομείο, όταν το σκάφος αλιεύει στα ύδατα του Μαυρίκιου, συμπεριλαμβανομένων της ποσότητας των κύριων και των παρεμπιπτόντων αλιευμάτων επί του σκάφους και τυχόν άλλων καθηκόντων, όπως απαιτείται από το ΚΠΑ του Μαυρίκιου.

               8.
                     Έκθεση του παρατηρητή

               Πριν την αναχώρησή του από το σκάφος ο παρατηρητής υποβάλλει έκθεση σχετικά με τις παρατηρήσεις του στον πλοίαρχο του σκάφους. Ο πλοίαρχος του σκάφους έχει το δικαίωμα να διατυπώσει σχόλια στην έκθεση του παρατηρητή. Η έκθεση υπογράφεται από τον παρατηρητή και από τον πλοίαρχο. Ο πλοίαρχος λαμβάνει αντίγραφο της έκθεσης του παρατηρητή.

               Ο παρατηρητής υποβάλλει την έκθεσή του στον Μαυρίκιο, ο οποίος διαβιβάζει ακολούθως αντίγραφό της, μαζί με τις πληροφορίες που ορίζονται στην παράγραφο 4 στοιχείο γ) του παρόντος κεφαλαίου, στην Ένωση εντός προθεσμίας δεκαπέντε (15) ημερολογιακών ημερών από την αποβίβαση του παρατηρητή.

               -----------------------------------------------------------------

               Προσαρτήματα στο παρόν παράρτημα

               1. Προσάρτημα 1 - Έντυπο αίτησης για τη χορήγηση άδειας αλιείας

               2. Προσάρτημα 2 – Μορφότυπος του μηνύματος στίγματος ΣΠΣ

               Προσάρτημα 1

               ΑΙΤΗΣΗ ΧΟΡΗΓΗΣΗΣ ΑΔΕΙΑΣ ΣΕ ΑΛΛΟΔΑΠΟ ΑΛΙΕΥΤΙΚΟ ΣΚΑΦΟΣ

               Ονοματεπώνυμο του αιτούντος: …………………………………………………………………………….… Διεύθυνση του αιτούντος: ………………………………………………………………………….…. …………………………….………………………………………………………………………. Ονοματεπώνυμο και διεύθυνση του ναυλωτή του σκάφους, σε περίπτωση που πρόκειται για πρόσωπο διαφορετικό από το ανωτέρω: …………………………….………………………………………………………………………. Ονοματεπώνυμο και διεύθυνση πράκτορα στον Μαυρίκιο: ………………………………..……………………………………………………………………. Όνομα του σκάφους: ……………………………………………..………………………………….…. Τύπος σκάφους: …………….……………………………………….……………………………... Χώρα νηολόγησης: ……………..……………………………………………………………….
               Λιμένας και αριθμός νηολογίου: …………..……………………………………………………..…
               Εξωτερικά στοιχεία αναγνώρισης του αλιευτικού σκάφους: ………………….……….………………………………..
               Διακριτικό κλήσεως ασυρμάτου και συχνότητα: ……………………….……………..…………………………...
               Αριθμός τηλεομοιοτυπικού του σκάφους: …………………………………………………………….……………..…
               Αριθμός Διεθνούς Ναυτιλιακού Οργανισμού (IMO), εάν υπάρχει  ·………………………………………………………………………
               Μήκος του σκάφους: ………………………………………………………………………………
               Πλάτος του σκάφους: ………………………………………………………………………..……..….
               Τύπος και ισχύς μηχανής: …………………………………………………………………..…..….
               Κόροι ολικής χωρητικότητας του σκάφους: …………………………………………………………..…
               Καθαρή χωρητικότητα του σκάφους: ………………………………………….………….…………....
               Ελάχιστη σύνθεση πληρώματος: ……………………………………………………..………………
               Είδος ασκούμενης αλιείας: …………………………………………………………………….…..
               Προβλεπόμενα είδη ιχθύων ……………………………………………………………………………
               Αιτούμενη περίοδος ισχύος: …………………………………………………………….………..

               Πιστοποιώ την ορθότητα των ανωτέρω στοιχείων.

               Ημερομηνία:
                     ……………………………….
                     Υπογραφή :

               Προσάρτημα 2 Μορφότυπος του μηνύματος στίγματος ΣΠΣ

               ΚΟΙΝΟΠΟΙΗΣΗ ΤΩΝ ΜΗΝΥΜΑΤΩΝ ΣΠΣ
               ΑΝΑΦΟΡΑ ΣΤΙΓΜΑΤΟΣ

                        Στοιχείο δεδομένων

                        Κωδικός

                        Υποχρεωτικό/ Προαιρετικό

                        Περιεχόμενο

                        Έναρξη καταχώρισης

                        SR

                        Υ

                        Δεδομένα σχετικά με το σύστημα – προσδιορίζει την έναρξη της καταγραφής

                        Παραλήπτης

                        AD

                        Υ

                        Δεδομένα σχετικά με το μήνυμα – παραλήπτης. Τριψήφιος κωδικός ISO της χώρας

                        Από

                        FR

                        Υ

                        Δεδομένα σχετικά με το μήνυμα – αποστολέας. Τριψήφιος κωδικός ISO της χώρας

                        Κράτος σημαίας

                        FS

                        Υ

                        Δεδομένα σχετικά με το μήνυμα – κράτος σημαίας

                        Τύπος μηνύματος

                        TM

                        Υ

                        Δεδομένα σχετικά με το μήνυμα – τύπος μηνύματος [ENT, POS, EXI]

                        Διακριτικό κλήσεως ασυρμάτου

                        RC

                        Υ

                        Δεδομένα σχετικά με το σκάφος – διεθνές διακριτικό κλήσεως ασυρμάτου του σκάφους

                        Εσωτερικός αριθμός αναφοράς του συμβαλλόμενου μέρους

                        IR

                        Π

                        Δεδομένα σχετικά με το σκάφος – μοναδικός αριθμός του συμβαλλόμενου μέρους (τριψήφιος κωδικός ISO του κράτους σημαίας ακολουθούμενος από αριθμό)

                        Εξωτερικός αριθμός νηολογίου

                        XR

                        Υ

                        Δεδομένα σχετικά με το σκάφος – αριθμός που εμφαίνεται στην πλευρά του σκάφους

                        Γεωγραφικό πλάτος

                        LT

                        Υ

                        Δεδομένα σχετικά με το στίγμα του σκάφους – στίγμα σε μοίρες και πρώτα λεπτά N/S DDMM (WGS84)

                        Γεωγραφικό μήκος

                        LG

                        Υ

                        Δεδομένα σχετικά με το στίγμα του σκάφους – στίγμα σε μοίρες και πρώτα λεπτά E/W DDDMM (WGS84)

                        Πορεία

                        CO

                        Υ

                        Πορεία του σκάφους σε κλίμακα 360°

                        Ταχύτητα

                        SP

                        Υ

                        Ταχύτητα του σκάφους σε δεκάδες κόμβων

                        Ημερομηνία

                        DA

                        Υ

                        Δεδομένα σχετικά με το στίγμα του σκάφους – ημερομηνία καταγραφής του στίγματος UTC (ΕΕΕΕΜΜΗΗ)

                        Ώρα

                        TI

                        Υ

                        Δεδομένα σχετικά με το στίγμα του σκάφους – ώρα καταγραφής του στίγματος UTC (ΩΩΛΛ)

                        Τέλος καταγραφής

                        ER

                        Υ

                        Δεδομένα σχετικά με το σύστημα - προσδιορίζει το τέλος της καταχώρισης

               Υ = υποχρεωτικό στοιχείο δεδομένων

               Π = προαιρετικό στοιχείο δεδομένων

               Οι μορφότυποι διαβίβασης δεδομένων μπορούν να προσαρμόζονται στα πρότυπα UN CEFACT ( Κέντρο των Ηνωμένων Εθνών για τη διευκόλυνση του εμπορίου και των ηλεκτρονικών συναλλαγών)

               ΠΑΡΑΡΤΗΜΑ II

               Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στο πλαίσιο της μεικτής επιτροπής

               1) Η Επιτροπή εξουσιοδοτείται να διαπραγματεύεται με τη Δημοκρατία του Μαυρίκιου και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τις τροποποιήσεις του πρωτοκόλλου σχετικά με τα ακόλουθα ζητήματα:

               α) αναθεώρηση των αλιευτικών δυνατοτήτων και των συναφών διατάξεων σύμφωνα με τα άρθρα 7 και 8 του πρωτοκόλλου·

               β) απόφαση σχετικά με τις λεπτομέρειες της τομεακής στήριξης σύμφωνα με το άρθρο 5 του πρωτοκόλλου·

               γ) μέτρα διαχείρισης που εμπίπτουν στις αρμοδιότητες της μεικτής επιτροπής σύμφωνα με το άρθρο 6 παράγραφος 2 του πρωτοκόλλου.

               2) Στο πλαίσιο της μεικτής επιτροπής που έχει συσταθεί δυνάμει της συμφωνίας, η Ένωση:

               α) ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής·

               β) ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής·

               γ) προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας και στο πλαίσιο της από κοινού διαχείρισης από τα παράκτια κράτη.

               3) Όταν προβλέπεται να ληφθεί απόφαση κατά τη διάρκεια συνεδρίασης της Μεικτής Επιτροπής σχετικά με τροποποιήσεις του πρωτοκόλλου που αναφέρονται στο σημείο 1, λαμβάνονται τα απαραίτητα μέτρα ώστε η θέση που καθορίζεται εξ ονόματος της Ένωσης να λαμβάνει υπόψη τα πλέον πρόσφατα στατιστικά, βιολογικά και λοιπά συναφή στοιχεία που διαβιβάζονται στην Επιτροπή.

               Προς τον σκοπό αυτό και βάσει των ως άνω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά του όργανα, εντός επαρκούς χρονικού διαστήματος πριν από τη συνεδρίαση της μεικτής επιτροπής, έγγραφο στο οποίο εκτίθενται λεπτομερώς τα συγκεκριμένα στοιχεία της προτεινόμενης θέσης της Ένωσης, προς εξέταση και έγκριση.

               4) Προκειμένου για τα ζητήματα που αναφέρονται στο σημείο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας 20 ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.

               5) Εάν, στο πλαίσιο επακόλουθων συνεδριάσεων, μεταξύ άλλων και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.

               6) Η Επιτροπή καλείται να λάβει, σε εύθετο χρόνο, όλα τα απαραίτητα μέτρα προκειμένου να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της απόφασης.